Euskal Nobela Beltzaren Astea egitarau betearekin dator Baztanera - Erran.eus\nEuskal Nobela Beltzaren Astea egitarau betearekin dator Baztanera\nEkarpena eman duten 77 pertsonen izena ageri da ilbeltzaren 16tik 22rako kartelean\n(H)ilbeltza euskal nobela beltzaren astea ospatuko da ilbeltzaren 16tik 22ra, egitarau zabalarekin. Horren berri eman zuten ilbeltzaren 11n, asteazken arratsaldean Iruñeko Karrikirin eskainitako prentsaurrean. Bertan izan ziren Eneko Aizpurua eta Patxi Larrion idazleak, (H)ilbeltza ekimenean parte hartuko dutenak, Ernesto Prat eta Maitane Maritorena (H)ilbeltza ekimeneko kideak. Egitarauaz gain, www.ilbeltza.eus web gunearen nondik norakoak ere azaldu zituzten. (H)ilbeltza Euskal Nobela Beltzaren Astea izanen dute aurten ere Baztanen. Asteazkenean aurkeztu zuten Iruñeko Karrikirin.\nIlbeltzaren 16an, astelehenean 19:30ean Arizkungo liburutegi beltzan, Idazleekin Solasean ekimenaren baitan, Patxi Larrionekin Feriatzaileak liburuari buruz solasean ariko dira.\nHilaren 18an, asteazkenean 19:30ean Anizko elkartean, Beltz guztiak ez dira bele solasaldia eskainiko du Miel Anjel Elustondok, Gotzon Garate oroimenean.\nHilaren 19an, ortzegunean 19:00etan, Berroetako Gure Ametsa elkartean, Patziku hil arte solasean hitzaldia eskainiko du Patziku Perurenak, Hilen xarma liburuaren inguruan.\nHilaren 20an, ortziralean 19:00etan Elizondoko Arizkunenea Kultur Etxean, Euskal Harriaren ABDak laburmetraia ilun aukeratuak bideo emankizuna eskainiko dute Beñat Iturriotz, Santi Leoné eta Ane Urkiolak.\nHilaren 21ean, egun osoko egitarau zabala prestatu dute. Hasteko, larunbat goizeko 11etan Arizkunenean, Fikziorako argudioak, politikaren trama beltzetik mahai ingurua eskainiko dute Teresa Todak eta Gorka Bereziartuak, Mikel Soto moderatzaile dutela. 14:00etan bazkaria izanen dute Erratzuko Etxeleberteko Txokoa elkartean. Txartelak 15 eurotan daude salgai eta nahi izanez gero, email bidez ere eska daitezke.\nBazkal ondotik, elkartean berean liburu aurkezpenak eginen dituzte: Lehertu da festa (Eneko Aizpurua), Ultimes déchetes (Itxaro Borda), 33 ezkil (Miren Gorrotxategi) eta Freeport (Ander Odriozola). Ondotik, Erratzuko ostatuetan barna Susmagarrien gaua. 21:00etan kontzertua Etxeleberteko Txokoan, Dix eta Biok Markos Untzetaren eskutik.\nHilaren 22an, azkenik, igande goizeko 11:30ean ipuin kontaketa teatralizatua eginen dute Lekarozko plazan. 19:30ean berriz, bertso-trama izanen da Arizkunenean. Andoni Egaña, Onintza Enbeita, Julio Soto eta Alaia Martin ariko dira bertsotan, Josu Goikoetxea gai-jartzailearen erranetara.\n(H)ilbeltza elkarteak antolatu du Euskal Nobela Beltzaren Astea, Baztango Udalaren eta hainbat komunikabide, elkarte eta herriren laguntzarekin. Horretaz gain, bertze zenbait laguntzaile biltzeko kanpaina ere burutu dute, Izan (h)ilbeltza, zure izena gure izana izenburupean. 77 ekarpen lortu dituzte kanpainan eta beraien izenak ageri dira kartelean.\nEuskal nobela beltzaren asteari buruz prentsa aintzinean erranak.\nMaitane Maritorenak Euskal Nobela Beltzaren Asteko xehetasunak eman dizkigu\nHaurrendako antzerkia eskainiko dute apirilaren 26an Elizondoko liburutegian\nHaur-gazte kantarien VI. Topaketa Iruritan eginen dute Iruritan\n'Landa eremua eta Baztan literaturak kontatua' liburuxka argitara eman du Elurre Iriartek Esklesori anizkoitzari buruzko argazki erakusketa irekiko dute Arizkunenean apirilaren 3tik 7ra\nDiana Iniestaren lanak lehen aldiz New York-en ikusgai jarri dituzte\nNafarroako bertsolari txapelketa bigarren final aurrekoa Antsoainen\nNafarroako Bertsolari txapelketa Iruritako final laurdena\nLiteratura beltza sustatzeko (H)ilbeltza beka aurkeztu dute Elizondon\nAmeli ipuin kontalaria izan da Elizondoko eskola publikoan\nAitaren bizipenak eta bertze istorioak komikian bildu ditu Begoña Durruty margolari arizkundarrak\n2016 urtean kultur jarduerak antolatzeko diru-laguntzak onartu ditu Baztango Udalak\nBaratze kritikoa erakusketa zabalduko dute Elizondon abenduaren 5etik 16ra arte\n50. urteurreneko erakusketa ireki du Elizondoko Lanbide Eskolak Arizkunenean\nJoanes Ilarregik jantzi du VII. Mariano Izeta sariketako txapela


Erabiltzen ez den hezurrak karea faltan | Aixebe & Abante\nErabiltzen ez den hezurrak karea faltan\nPosted on octubre 11, 2014 por Oier Gorosabel Larrañaga en gara_gaur8, geriatria, komunikabideak, traumatologia // 0 Comentarios\nEskua igeltsuan sartuta izan dut orain dela gutxi. Hori dela eta, traumatologia eta ortopedia arloetan sakontzeko aukera izan dut, nire burua ahal denik eta ongien sendatze aldera. Izan ere, askotan frogatu dudanez, ez dago osasun arazoa norberak izatea baino hoberik horretan espezialista bihurtzeko!\nNiretzat detaile pare bat izan dira interesgarrienak, unibertsitateko sasoian ikasi ez nituenak (fisioterapiarekin zuzen-zuzenean lotutako traumatologia eta ortopedia gaiak ikasten genituen bakarrik, nire promozioan behintzat). Kontua da oraintxe ikasi dudala fraktura izan eta lehenengo aste bietan gorputzak ez duela hezurra soldatzeko ahalegin txikirik ere egiten. Fase horretako helburua fraktura ingurua garbitzea izaten da: horrela, bertatik pasatzen den odol jarioa asko handitzen da eta horrekin batera odol arrastoak, hezur partikula txikiak eta traba egin dezaketen gai guztiak erretiratzen dira bertatik. Denbora horretan, hezur zati nagusiak solte egoten dira, eta, beraz, ezinbestekoa izaten da immobilizazio egokia. Hirugarrengo astetik aurrera (ez lehenago) hasten da gorputza kolageno izpiak sortzen. Badakizue nola hasten den ura izozten? Bada, antzeko “granizatu” prozesu bat hasten du hautsitako guneak, ur egoeratik gelatina modukora pasatuz, gero eta lodiago, harik eta gogortu arte. Halere, orduan sortutako hezurra ahula eta malgua da, eta bizpahiru hile beharko ditu soldatze maila egokira ailegatzeko. Fase honen inguruan, beste gauza batek harritu nau: ikerketa batzuen arabera, hezur zatiak pixkatxo bat mugitzea mesedegarria dela soldatze prozesurako. Gorputza horrela zirikatuz prozesua hobeto burutuko balitz bezala.\nGaian ez dut asko sakondu, edonola ere, nire interesa batez ere paziente modura izan delako, eta, beraz, hortik aurrera nire eguneroko lanean ez duelako ezagupen honek inolako aplikaziorik. Hala ere, azken datu hori hezurraren fisiologiaren beste ezaugarri batekin lot dezaket, fisioterapiarekin lotura zuzena baduena: osteoporosiaren prebentzioa, hain zuzen ere.\nGorputzak ez ditu egitura “alferrak” maite: zerbait erabiltzen ez bada, suntsitu egingo du materialak beste zerbaitetarako erabiltzeko. Horrela gertatzen da hezurrekin ere: pertsona sedentarioen hezurrak ahulagoak dira pertsona aktiboenak baino. Zertarako mantendu hezur sendo eta malguak (horrek dakarren energia eta material gastuarekin) besaulkian telebista aurrean egoten den pertsona baten kasuan? Horregatik, mugitzen ez den pertsonaren karea, kolagenoa eta bestelako gaiak hezurretatik kentzen dira beste zerbaitetan erabiltzeko. Kontuan har ezazue, gainera, menopausiak berez ekartzen duela hezurrek karea galtzea; horrela hobeto ulertuko duzue zergatik diren ugariagoak frakturak emakume nagusietan gizonetan baino.\nEspezialisten artean ez dago eztabaidarik: osteoporosia ekiditeko neurri garrantzitsuena (baita elikaduraren beraren gainetik ere) ariketa fisikoa da. Izan ere, hezurren tentsioen eta kargen ondorioz, gorputzak haiek sendotzeko agindua emango du. Esan beharrik ez dago hau guzti hau norbere adinera eta egoera fisikora egokitu behar dela: oheratuta dagoen pertsona bati ez diogu kirolik eskatuko, baina gutxienez eserita edota zutik egiteko moduko ariketak egin ahal izango ditu. Era berean, oheratze epea ahal denik eta laburrena izan behar da. Zergatik? Ideia bat egin dezazuen, oheratutako adindu batek egun bakarrean gal dezakeen ahalmen fisikoa berreskuratzeko, lau bat egun behar izaten dira. Lau fisioterapia egun, lan gogorra eginez. Atera kontuak oheratzea luzeagoa bada.\nGaur8rako, 2014ko urrixan 11a.


Irungo Udalak kirol instalazioetako tarifak aztertuko ditu\nLunes, 11 de Febrero de 2019 12:38\nNoticia publicada en Conecta Bidasoa, el lunes día 11 de Febrero de 2019.\nGuraso bakarreko familiak sustatzeko ikuspegi barneratzailea ezarriko du. Konpromiso hori hartu duela jakinarazi dio Arartekoari, erakunde honek gomendatu baitzion neurriak har zitzala udalaren kirol instalazioetan ezartzen den tarifa-sisteman guraso bakarreko familiak sustatzeko helburua aintzat har dadin, familia horiek kide gutxiagokoak izan arren\nAzken Portu kiroldegia. / Irungo Udala\nGuraso bakarreko familia bateko amak kexa egin zion Arartekoari, izan ere, ez zegoen konforme Irungo Udalaren jarduerarekin. Ama ezkongabeak eta 10 urteko semeak osatzen zuten familia. Kexan azaldu zuenez, 2016ko maiatzean, Artaleku-Azken Portu udal kiroldegietako zuzendaritzak hauxe adierazi zion: oker batengatik, bere semeari “bi gurasoak kiroldegietara abonatuak zituzten” 3 eta 12 urte bitarteko gazteentzako tarifa ezartzen aritu zitzaiola, nahiz eta, bere familia-unitatean, guraso bakarra egon zerbitzu horretara abonatuta. Horregatik, guraso bakarreko haurren tarifa ezartzen hasi zitzaion.\nKaltetuak eztabaidatu egin zion Irungo Udalari guraso bakarreko familia izatean oinarrituta, azken tarifa hori ezarri izana, eta nabarmendu zuen bere bizikidetza-unitatean familiako kide guztiak zeudela udalaren kirol instalazioetara abonatuta. Bere esanean, kirol instalazio horietako abonuak eratzean, ez ziren aintzat hartzen guraso bakarreko familien interesak, eta horrelako familietan, izenak dioen bezala, guraso bakarra egoten da eta egon daiteke; horregatik, pertsona horrek bakarrik har dezake alta, abonatu gisa, udalaren kirol zerbitzuan. Beste alderdi bat ere azpimarratu zuen: gure gizartean, guraso bakarreko familiak kalteberagoak direla, guraso bakar hori, sarritan, emakumea izaten delako.\nGertakari horrek (alegia, guraso bakarreko familia askoren buru emakume bat izateak) lagundu egin beharko luke familia horiek babesteko orduan aurrera egiten, neurri zehatzak ezarriz. Horregatik, Arartekoak Irungo Udalari gomendatu zion neurriak har zitzala udalaren kirol instalazioei ezarri beharreko tarifa-sisteman aintzat har dadin guraso bakarreko familiak sustatzeko helburua, nahiz eta familia horiek kide gutxiagokoak izan.


HEZKIDETZAN ESKU HARTZEN talde-bloga: HIZKUNTZA, HITZAK BAINO GEHIAGO\nHizkuntzak ez dira hitzen konbinazio bat soilik, hizkuntzek islatzen dituzte mundua ikusteko dugun modua, daukagun kultura eta gizartearen pentsamendua eta, horrela, errealitatea mantentzen edo eraldatzen laguntzen dute.\nTeresa Meanak dioenez, "Hizkuntzak errealitatea islatzeaz gain, errealitatea sortu edo argitzen edo iluntzen edo makillatzen du"... "Komunikatzeko modu bat izateaz gain, gizarte-produktu bat ere bada"… "Hizkuntzaren bidez aurreiritziak, estereotipoak, balioak, jarrerak, ideologia, sexismoa ikasten ditugu"… "Maskulinoa gizakiaren neurritzat hartzen da"… "Hizkuntzaren bidez, emakumeok izendatuak izan behar dugu eta gizonek bezalako lekua izan behar dugu".\nHizkuntza batek genero gramatikalik ez izateak ez du esan nahi sexista ez denik. Edozein hizkuntza era desegokian erabil daiteke, baztertzaile eta sexista bihurtuz. Edozein hizkuntzak isilaraz eta/edo gutxiets dezake emakumea.\nBea Ugarte Maiztegik dioenez, "euskara ez da sexista dena, erabilera baizik".\nBeraz, nahiz eta euskarak ez duen genero gramatikalik, modu sexista erabil daiteke.\nHizkuntza "ez-sexista" ez da lortzen hitzak maskulinoan eta femeninoan errepikatuz soilik. Hizkuntzak estrategia asko ditu erabilera sexista saihesteko, bizia eta dinamikoa da, eta hizkuntzarekin errealitate berriak adieraz daitezke, adibidez, hitz berriak sortuz eta onartuz.\n"UPV/EHU-n euskararen eta irudien erabileraez-sexistarako gida" aukeratu dut. Oso gida osoa da, hizkuntzaz gain, irudien sexismoa aztertzen du eta generoaren ikuspegitik euskararen erabilera txarraren adibide asko ematen ditu. Gainera, irtenbide asko planteatzen ditu emakumea ikusezin bihurtzen eta gutxiesten duen hizkuntza saihesteko.\nGidan agertzen diren alderdietatik bi hauek aukeratu ditut:\n1. Aipatzen dituen kontzeptu-premisak hizkuntza eta irudiak era ez-sexista erabiltzeko:\n2. Aipatzen dituen hizkuntza eta irudiak artez erabiltzeko argudioak. Komunikazioan izaten diren erabilera sexistak aztertzeko eta aldatzeko proposamenek ez dute beti mundu guztiaren onespena jasotzen. Alderantziz, askotan kontrako iritziak eta portaerak sortzen dituzte. Atal horretan argudio horiei aurre nola egin azaltzen da. Hona hemen gidaren argudioen adibide bat:\nEta hona hemen aurkako argudioaren adibide erreal bat:\nII. Hezkidetza planaren helburuetako batek planteatzen ditu hainbat erronka aztertutako gaiarekin lotuta daudenak: "Irudien eta hizkuntzaren erabilera inklusiboa egitea, bi sexuen irudi plurala bermatuko duena, genero-rolak eta -estereotipoak alde batera utzita. Generoan ez ezik kultura edo sexu-aukera bezalako alderdietan diskriminaziorik sortzen ez duten hizkuntza eta irudia erabiltzea hezkidetza-eskola sortzeko funtsezko urratsa da."\nAste honetako irakurgaian oso ondo azaltzen dira helburu hori lortzeko zenbait proposamen (17. orrialdea):\nBukatzeko, gomendatu nahi dut “Unknown”-ek blogera egindako ekarpena. Asko gustatu zait ikuspuntu oso pertsonaletik idatzita dagoelako.\nETIKETAK #Lola, Hizkuntza ez sexista


Abuztura arte itxaron beharko Twitter euskaraz ikusteko Sustatu.eus - Teknologia albisteak\nAbuztura arte itxaron beharko Twitter euskaraz ikusteko\n2012-07-07 : 12:11\nMaiatzaren 17an iragarri genuen Twitterrek, azkenean, onartu zuela bere interfazea euskarara itzultzea. Itzulpen kanpaina abiatu zenetik, erabiltzaileen arteko eztabaidak izan dira, zenbait kontzeptu itzultzerako orduan erabiliko diren euskarazko baliokideak erabakitzeko. Esaterako, nola itzuli beharko litzatekeen tweet hitza: tuit, txio, hala bere horretan utzi? Kontraesanak sortu dira, zenbaitetan tweet agertzen delarik, beste batzuetan txio... Edozein kasutan, itzulpen kanpainak martxan jarraitzen du abuztuan Twitter euskaraz eduki ahal izateko.\nArgazkiak.org | Twitter euskaraz © cc-by-sa: sustatu\nAfrikaansa, katalana, greziera, ukraniera eta txekiera ere prozesu berdinean murgildu ziren euskararekin batera. Beste guztiek lortu zuten, baina euskaldunok ez. Izan ere, %100a itzultzea lortuz gero, atzo zabalduko zen - bere osotasunean - Twitter euskaraz erabiltzeko aukera (oraingoz, itzulpen lanetan aritu direnek soilik jarri dezakete), baina ez zen halakorik lortu. Honenbestez, abuztura arte itxaron beharko da Twitter euskaraz ikusteko.\nNorberaren ezarpenetan begiratuz gero, guztiak daude zerrenda horretan, euskara salbu (ez behintzat, guztientzat irekita). Atzo gauean itzulpen lanak %90ean zeuden osatuta.\nBaliteke erabiltzaile euskaldunen artean adostasunera heldu ez izana izatea itzulpena guztiz ez lortzearen arrazoia (horren isla dira aipatutako kontraesan horiek), gaur txioak irakurri dugu, herenegun tweetak, aditz bat retweet ikusi dugu, eta bertxiotu ere bai, baina aldiz, ez txiotu, baizik eta txiokatu... Eta esan, jendeak tuitak eta tuiteatu esaten du, normalean.\nBeraz, ea horiek gainditu eta ea abuzturako heltzen den euskarazko bertsioa.\nPedro Arreitunandia #1\n2012-07-07 : 20:04\nBat nator deskribatu duzuen arazoarekin: Kasu askotan ez gara ados jartzen orain arte arrotzak izan diren termino batzuk euskaraz nola izan behar diren erabakitzerakoan.\nItzulpena bukatu gabe daukagula aprobetxatuz, ona litzateke zalantzak sortzen dituzten termino horiek nola nahi ditugun erabakitzea lana alferrik egiten ez egoteko ....\nMaialen Unanue #2\n2012-07-07 : 22:47\nNiri txio ez zait batere gustatzen, eta @boligorri -ak esan didanez, berari ere ez. Artifiziala da oso. Agian oker nabil, baina ziur nago naturalki gutxik esaten dutela "txio", "tuit" beharrean. Eta zerbait egingo badugu, hobe eroso eta natural sentitzen garen zerbait egitea, ez?\nNi "tuit" hitzaren alde nago.\nOrtzi Murua Berra #3\n2012-07-10 : 14:22\nTxorrotxio behintzat nolabait erabili behar da, TT ordezkatu dezake adibidez.\nAdibidez: "Sorturen legeztatzeak TxorroTxio izugarria eragin/sortu/ekarri du.\nBaina egia da tuit erabiltzea ez dagoela gaizki euskaratik hain urrun ere ez dago.\n2012-07-10 : 14:43\nBeno, @euskaljakintza @txargain @larbelaitz @joxe @julen twitter euskaraz txukun izan dezagun eztabaida foro bat sortzen hasteko aukera zabaldu da hemen. Oraingoz garbi zaletasunaren aldeko joerak ikusten dira. Niri egia esan ez batak ez besteak ez dit min haundiegirik ematen baina aukera dezagun behingoz zuzena dena!!\nUrtzi Odriozola #5\n2012-07-10 : 14:53\nEgia esan despistatuta ibili garenontzat... eztabaidarako foroa hemen aurki dezakegu: http://translate.twttr.com/cms/forum/86\nIker Coranti #6\n2012-07-10 : 15:20\nNik uste ohituago gaudela "tuit" hitza erabiltzera "txio" baino. Baina horrek ez du esan nahi guztiz zuzena denik terminoa. Uste dut denborarekin "txio" hitza erabiltzen bada, ez zaigula arrotz eta arraro egingo.\nHaritz Iturbe #7\n2012-07-10 : 15:26\nNiri ere "txio", "txorrotxio" eta antzekoak ez zaizkit gustatzen. Egia esan, barregura pixkat ere eragiten didate, oso artifizial gelditzen direlako. Nik beti pentsatu izan dut euskerak naturaltasun gehiago eta garbizaletasun gutxiago behar dituela.\nAnder Gortazar Balerdi #8\n2012-07-10 : 15:49\nIkerrekin bat nator. Uste dut ohitura kontua dela, Tweet ikusi dugu "betidanik" eta Txiok grazia egiten digu (oroitzen "arroba" vs "a bildua"?). Ziur Tweet hitzak ere grazia egin ziola ingles-hiztunari hasieran: Tweet, hahaha, what a crazy idea! Katalanek, esaterako, "piular" erabiltzen dute.\nNeri, pertsonalki, hizkuntzarekin jolasteko parada polita iruditzen zait hau.\nEta, bide batez, "euskara naturala" aldarrikatzea oso kontserbadorea iruditzen zait. Zer da euskara naturala, maileguak zuzen-zuzenean hobestea?\nMaialen Unanue #9\n2012-07-10 : 16:42\nArrazoia eman behar diot Anderri: a bilduarena, hasieran, ez zitzaidan batere gustatu, barrea ateratzen zitzaidan. Orain entzuten dudanean ba beno... barrerik ez dut egiten, baina erabili, ez dut erabiltzen.\nEsan bezala, niri txio, txiokatu, etabar ez zait gustatzen. Orain "TT = TxorroTxio"-k grazia egiten dit, eta onartuko nuke itzulpenerako. Erabili... ez dakit.\nBehin zerbaitekin ohitzen zarenean zaila izaten da aldatzea, baina tira, zerbait koherentea egin behar dugu eta adostasuna ezinbestekoa izango da.\nHaritz Iturbe #10\n2012-07-10 : 16:56\nBegiratu ditudan hizkuntza guztietan mantentzen dute tweet hitza edo oso antzekoak (tuit katalanez, edo twiit suomieraz). Gainera behin txio jartzen hasita Twitter berari "Txiokatzaile" edo horrelako zerbait deitu beharko genioke, ezta?\nEta euskera naturala deitzen diot kalean erabiltzen dugun euskerari. Oraindik inori ez diot sekula "txio bat bidali dut" entzun, bai ordea "tweet bat bidali dut".\n2012-07-10 : 17:33\nBozketa sistema bat proposatzen dut. Ea behingoz argitzen dugun kontu hau....\nBeste aukeraren bat proposatu ezkero ere, jarriko dugu.\naraitz muguruza #12\n2012-07-10 : 18:24\nNiri egia esan 'Txio', 'txiokatu' eta horrelakoak erabiliko nituzke. 'Tweet' hitza ere erabiliko nuke, hori bai, nahiago dut 'tweet' erabili 'tuit' baino. Behin ingeles hitza hartu behar dugula, har dezagun ingelesez den bezala. Ez dakit, zuzenagoa iruditzen zait.\naraitz muguruza #13\n2012-07-10 : 18:26\nAiba, akats larria egin dut! :S 'Nik egia esan...' jarri nahi nuen.\nJon Iriondo #14\n2012-07-10 : 18:33\nNi txiozalea naiz. Agian hasieran atentzioa deitzen du baina txiokatu, txio, bertxio etab. erabilterrazak iruditzen zaizkit eta kontextualizatuak gainera. Txorrotxiorena ere gustatu zait. Harritzen nauena da zeren errez onartzen ditugun askotan ingelesetik datozkigun maileguak eta zeinen azkar saiatzen garen gaztelerakoak euskararatzen. Aukera guztien artean gustatzen ez zaidana tuit hitza da. Grafia gazteleratuarekin tweet hitza erabiltzea da, ez da zuzeneko mailegua ezta ere.\nAzkenean erabilpenak erabakiko du txio, tweet edo tuit erabili.\nUrtzi Odriozola #15\n2012-07-10 : 18:38\nBeno, emaitzak ateratzen hasi dira:\nArgazkiak.org | #txio vs #tuit © cc-by-sa: urtzai\n2012-07-10 : 18:49\n"Tiuta" proposatuko nuke 5. aukera lez posible bada.\nUrtzi Odriozola #17\n2012-07-10 : 18:57\nNoski, proposamena onartua\njon garmendia #18\n2012-07-10 : 19:05\n"Giza hondarren zoria\ndesertuko hondarrean bizi,\nnehon ez hil,\nitsas hondarreko hondarrean etzan.\nItsas azpian, xoriak xioka euriaren gain".Eduardo Gil. Ni ere Tuiteatzearen alde,ze aukeran,xio nahiago txio baino!\nUrtzi Odriozola #19\n2012-07-10 : 19:10\nxio ere sartuko dugu ba aukeren artean!\nIbai Oihanguren #20\n2012-07-10 : 19:17\nIkusita bi iritzi nagusiak zeintzuk diren (Tuit eta Txio) eta hauek aukeratzeko arrazoi nagusiak: jatorrizko hitzetik ez urruntzea erabiltzaileei arraroegia ez iruditzeko, eta euskarazko hitz bat erabiltzea... nire iritziz erdibideko aukera egoki bat da Tiuta. Alde batetik "tuit" eta "tiut"en artean ez dago ia diferentziarik, beraz jendeak erabiltzea oso erraza da. Beste alde batetik "tiut" eta "txio" sinonimoak dira euskaraz, beraz euskarazko hitz bat izaten jarraitzen du.\nIdoia Aretxabaleta #21\n2012-07-10 : 19:44\nOso ideia bikaina Urtzi Odriozolarena. Bozkatu dezagun erabiltzaileen artean ea zer gertatzen den eta, behingoz, aukera dezagun hitza. Horrela errazago eta arinago amaituko dira eztabaidak\nJon Iriondo #22\n2012-07-10 : 19:56\nbeno baina "perfil" jartzen duenean kabia jarriko dugu gutxienez ezta?\n2012-07-10 : 22:53\nSerioak izan gaitezen! Txio polita iruditzen zait era kolokial baten izendatzeko tuita, "segapoto" erabiltzen den moduan eskuko telefonoa esateko erabiltzen den antzera. Baina nola esan "retweet" bertxiotu? retxiokatu? Bertxiokatu? Larregi ez da?\nInork pentsatu du Euskaltzaindian galdetzea? A bildua bertan erabaki omen zuten… Gu ados jarri ezik, hizkuntza irizpidea markatzen duenari galdetzearen aldekoa naiz\nAsier Sarasua #24\n2012-07-11 : 00:03\n"Txio" edo "tuit" erabili behar horretaz gogoeta laster bat. Nik ere ez daukat garbi, baina azkenean "txio" bozkatu dut (itzulpen-interfazean ere horrelaxe egin nuen, itzulpenak egiteko orduan). Zergatik?\n- Egia da: "Tuit" nazioartekoa da, estandarra, errazagoa, ez digu arazorik emango eratorpen eta abarretan. Hortxe dugu biderik samurrena, autobidea.\n- Baina ez dugu, ba, esaten, beti gaztelaniaren menpe gabiltzala? Mailegu, kalko eta menpekotasunetan?\n- Oraingoan zergatik ez gara "askeagoak", "ausartagoak", "sortzaileagoak"? Bada leku hoberik Twitter bezalako sare sozial batean baino?\n- "Txiok" ere bere bidea egin du. Baita ondo egin ere. Denok dakigu zer den txio egitea. Denok ulertuko dugu zer den bertxio egitea.\nOrain dela 30 urte "marrazki bizidunek" traumatizatu egin ninduten (non zeuden gure dibujo animauak?). Oraingoan ez naiz batere traumatizatuko "tuit" ingelesa "txio" bilakatzen badugu.\nPatxi Petrirena #25\n2012-07-11 : 00:41\nBada, nik ere ez daukat erabat garbi, baina "tuit" bozkatu dut, eta hala esaten dut. Normala iruditzen zait, ia hizkuntza guztietan bezala, Twitter - tuit erroa gordetzea (egokiturik, hori bai, "futbol" eta halakoetan gertatzen den gisan, beste norbaitek esan duenez).\nEgia da, hala ere, bide horretatik erregular izatea ere ez dela oso erraza: ematen du eratorri kanonikoak "tuitatu" eta "bertuitatu" liratekeela, baina "tuiteatu" eta "retuiteatu" esaten dugu... Ni, erabiltzen dugunaren alde\nMaite Goñi #26\n2012-07-11 : 00:49\nAupa! Hementxe uzten dut oraintxe Euskaltzaindiaren Jagonet galdelekuan plazaratutako kezka, galdera...\nDuela hilabete pare bat hasi ginen internauta batzuk elkarlanean Twitter euskaratzen, eta egun hauetan eztabaida dago sarean Twitter, tuiteatu eta retuiteatu terminoekin. Batzuk txiokatu, bertxiokatu, txiotu eta antzekoen aldekoak dira; beste batzuk, ordea, zuzenean tuit, tuiteatu eta retuiteaturen aldekoak. Baduzue iritzi/erabakirik horiei dagokienez?\nBestalde, RAEren azken erabakietako bat izan da DRAE berrituan, besteak beste, termino horiek sartzea. Ez dakit zuei heldu zaizuen horrelako eskakizunik eta, norbaitek egitekotan, nola bideratu beharko litzatekeen prozesua.\nBeraz, kezka bikoitza da. Alde batetik, zein da jarraitu beharreko prozesua hitz berri bat hiztegi batuan sartzea proposatu nahi bada? Eta, bestetik, badago erabakirik termino horien inguruan?\nMila esker zuen harretagatik,\nbide batez, ni tuit, tuiteatu eta retuiteatu terminoen aldekoa naiz. :-)\nUrtzi Odriozola #27\n2012-07-11 : 00:50\nNik ere "Txio" bozkatu dudala #daitort. Azkenean interfazean ere hori agertzen zait eta ez dit batere begiko minik ematen. Ez naiz ez aditu filologo... baina Asier Sarasuak http://sustatu.com/1341563305#c1341950621 iruzkinean esan duenarekin bat nator.\nBaina ateratzen dena ateratzen dela lorpen bikaina, dudarik ez!\nJoxe Aranzabal #28\n2012-07-11 : 00:57\nBada nik “Tuit” aukeratu dut: nazioartekoa, erraza, erabilia…\nMikel Iturria #29\n2012-07-11 : 01:00\nNik tuit erabiltzen dut eta horren aldeko botua eman dut.\n2012-07-11 : 01:09\nNik orain arte itzulpenean beti "Txio" bozkatu dut, hitza polita delako, eta begira ez didalako batere minik ematen. Hala ere, aitortu behar dugu inork euskaraz ia inork ez duela "Txio" hitza esaten fortzatua sentitu gabe.\nAzken egunetan gaia atera denean, eta hemen idatzita eztabaida formalizatuta ikustean, "Tuit" hitzaren aldekoek konbentzitu naute eta bere aldeko botoa eman dut, hobetsiz idatziko dugula jendeak kalean hitz egitean erabiliko duena.\nDena den, ez zait batere axola bat edo bestea.\nHori bai, bikaina iruditu zaidana TT = TxorroTxio!!\nHori bai erabili behar dugula!\nMikel Domínguez #31\n2012-07-11 : 01:35\nNi "txio"ren aldekoa naiz. Egia esan, ez naiz batere garbizalea, baina kasu honetan, azkar ohitu naiz hori idatzita ikustera.\nBetiko eztabaida da. Naturaltasuna denborak egiten du. Antzeko kasu batzuk aipatu dituzue.\nBestetik, zergatik "tuit"? Ez dut uste forma hori nazioartekoa denik. Izatekotan, "tweet" izango litzateke. Eta non jartzen dugu "muga"? Iruditzen zait "tuit" edo antzekoak erabiltzen baditugu, "trendin topik", "anfolou" eta modukoak zakuan sartu beharko ditugula.\nNaturaltasunaren alde nago, baina ezin esan mendeak eman ditugunik "tuit" erabiltzen. Gure hizkuntzako terminologia berria sortzea tokatu zaigu, bapatean ia, egin dezagun euskeraz ba.\nOrtzi Murua Berra #32\n2012-07-11 : 01:44\nMileseker nere txorrada babestu dutenei. Kabiaren ideia ere itzela iduritu zait eta bide horretatik segi behar da. Hala ere ez nago ezer inposatzeko moduan. Egia esan behin baino gehiagotan sartu naiz itzulpen zerbitzura eta ulertzeko zaila egin zait idazten duten moduagatik. Zorionak lan hau egiten ari zareten guztiei, azkenean garantzitsua Twitter bera euskaraz ematea baita. Ah eta kontu bat Twitter hitza aldatzen utziko liguketenik ez dut uste; enpresa enpresa da.\ngorka lekaroz #33\n2012-07-11 : 02:42\nNik nahiago dut tuit. Edo tweet. Ez zait iruditzen 'txio' batek Twitterren dabilen euskaldun jendearen erabilerarekin bat egingo lukeenik. Tira, nirearekin ez behintzat!\nGorka Julio #34\n2012-07-11 : 10:55\nArkeologia apur bat kontutan hartzeko http://teketen.com/2012/arkeotxioka/\nMaialen Unanue #35\n2012-07-11 : 11:19\nKabiarena jeniala da #horihorrelada


Gipuzkoan Ogasun diputatuak azalpenak ematen nahi dute Aralar eta PSEk\nGipuzkoako Batzar Nagusietako PSEk eta Aralarrek Ogasun diputatuaren, Helena Francoren, premiazko agerraldia eskatu dute, Aldundiko kontuetan ustez aurkitu duten 100 milioi euroko desoreka dela eta.\nGipuzkoako Batzarretako bozeramaile sozialista, Rafaela Romero, era Aralarrekoa, Rebeka Ubera, kezkatuta azaldu dira bidali dituzten komunikatuetan, atzo Ogasun diputatuak adierazpenak egin eta gero. Kontuetan desoreka handi bat dagoela eta egoera ekonomiko delikatu honen aurrean proiektu batzuk bertan behera geldituko direla esan zuen helena Francok.\nOndoren, Markel Olanok (EAJ), ahaldun nagusi ohiak, eta Pello Gonzalez (Hamaikabat) Ogasun diputatu ohiak esan zutenari buruz ere aritu dira Romero eta Ubera. Bilduko aldundiari, diru-kutxen inguruko interpretazio irreala egitea egotzi zioten EAJ eta Hamaikabateko politikariek.\n Egia zeinek esaten duen jakin behar dela esan du Romerok. Batetik, Martin Garitanoren taldeak esan duen moduan,gestio arduragabeagatik kontu katastrofikoak jaso dituzten eta aurreko aldundiak, ez zutena gastatu eta propaganda kanpainetan erabili ote duen jakin nahi du. Bestetik, egungo Aldundiak proiekturik ezaren, programen gabeziaren eta kudeatzeko ezintasunaren ardura besteen bizkar utzi nahi duen jakin nahi duela esan du Romerok.\nLan publikoak geldiarazi litezkeelako kezkatuta azaldu da, eta Zarautz eta Bidasoako ingurabideak behar istorikoak egiteko B plana eskatu dio Ahaldun Nagusiari.\nKrisiak, eta dirudienez, aurreko gobernuaren kudeaketa txarrak, egungoarenaren ideien eskasiarekin batera, esan du Romerok Gipuzkoarentzat etorkizun latza uzten du. Bilduko gobernuak murrizketak egingo ditu eta, ondorioz, proiektu batzuk bertan behera geldituko dira.\nBestalde, atzo Ogasun diputatuak eman zituen datuak egia izanez gero, aurreko gobernuak aurreikuspen baikorregiak izan zituela adierazi du Aralarreko bozeramaileak, arduragabeak izan zirela ez esateagatik.\nInformazio gehiago:Eitb: Gipuzkoan Ogasun diputatuak azalpenak ematen nahi dute Aralar eta PSEk


Argitalpenak | Gaindegia\nFamilientzako babes sozial ahula Euskal Herrian\nFamilia eta seme-alaben ardura dutenentzako gizarte babes apala du Euskal Herriak (BPGren %0,9a), Turkia eta Errumaniaren parekoa, belaunaldi ordezkapen traketsa eragingo duen krisi demografiko baten erdian ere.\nIkusi Familientzako babes sozial ahula Euskal Herrian·ri buruz\nEuskal Herriko energia kontsumoa eredu zaharrei lotuta eta mendeko\n2019an erregai fosilen kontsumoa maila gorenean dago Hego Euskal Herrian, 2007koaren pare. 2019 urtea amaitu orduko Hego Euskal Herriko erregai fosilen kontsumo-maila maximo historikoetan mantenduko da, oraingo honetan, dieselaren nagusitasuna 2007 urtean baino handiagoa delarik.\nIkusi Euskal Herriko energia kontsumoa eredu zaharrei lotuta eta mendeko·ri buruz\nEuskal Herria eta Kataluniaren arteko harreman komertziala hozten\nEuskal Herria eta Kataluniaren arteko salerosketek gero eta bolumen txikiagoa dute, izan ere, azken hamarkadan krisi ekonomikoaren testuinguruan lurralde bien estrategia nazioartekotzea izan da, bai erosteko zein saltzeko.\nIkusi Euskal Herria eta Kataluniaren arteko harreman komertziala hozten·ri buruz\nEspainiar estatuarekiko menpekotasun komertzial handia du Euskal Herriak\nEuskal esportazioen %35ak Espainiar estatua du helmuga. Esportazioen helmuga nagusia izanik ere, azken bi hamarkadeekin alderatuta 2018 urtean euskal enpresek kopuru apalagoa fakturatu dute Espainiar estatuan.\nIkusi Espainiar estatuarekiko menpekotasun komertzial handia du Euskal Herriak·ri buruz\nEuskal ekonomia, kanpo faktoreen menpe\n1973 urtean Lurralde Petrolio Esportatzaileen Erakundeak Yom Kipurreko gerran Israelen alde egin zuten herrialdeetara petrolioaren esportazioa etetea erabaki zuen eta petrolio-krisiak euskal ekonomia gogor kolpatu zuen. 2008 urteaz geroztik 1970. hamarkadako petrolio-krisiaren ondoren egituratutako eredu industrialaren ehun zati garrantzitsua desegin da. 2020 inflexio urte berria izan daiteke.\nIkusi Euskal ekonomia, kanpo faktoreen menpe·ri buruz\n[2019-II] Euskal Herriko langabezia-tasa %8,30era jaitsi da\nEuskal Herriko langabezia tasak EB-28koa baino 2 puntu handiagoa izaten jarraitzen du.\nIkusi [2019-II] Euskal Herriko langabezia-tasa %8,30era jaitsi da·ri buruz\nEuskal Herria: harrera herri bat, errealitate bi\nEuskal gizartea aniztasun handikoa da: herritarren %28,5a (898.500 pertsona) Euskal Herritik kanpo jaioa da. Ipar EHn kopuru hori %42,8koa da, eta gehienak, Frantziar estatuko herritarrak dira (%39,2). Euskal Herritik kanpo jaiotakoen presentzia apalagoa da Hegoaldean (%27), erdia baino gehiago Espainiar Estatuan jaio direlarik (%16,5). Euskal Herriaren egungo jatorri aniztasuna prozesu berri edo historiko desberdinen emaitza da.\nIkusi Euskal Herria: harrera herri bat, errealitate bi·ri buruz\nUdalerri euskaldunen geografia\nUEMAk, Udalerri Euskaldunen Mankomunitateak biztanleen %70etik gora euskaldunak diren udalerrien mapa kaleratu du. Gaindegiak eta Gislan Kooperatiba Elkarteak elkarlanean landu dute euskarria.\nIkusi Udalerri euskaldunen geografia·ri buruz\n[2019/05/26] Hego EHko hauteskunde emaitzak ikusgai, hiriburuetako auzoetakoak barne, Berriaren mapa interaktiboan\n2019ko maiatzaren 26ko Hego Euskal Herriko Udal eta Foru hauteskundeetako eta Nafarroako Parlamenturako hauteskundeen emaitzekin atlasa egin du Gaindegiak Berriaren webgune berezirako.\nIkusi [2019/05/26] Hego EHko hauteskunde emaitzak ikusgai, hiriburuetako auzoetakoak barne, Berriaren mapa interaktiboan·ri buruz\nAzken 28 urteetan aurreko historia osoan bezainbat lurzoru artifizializatu da Euskal Herrian\n1990az geroztik Euskal Herriko lurraren erabilerak aldaketa nabarmenak izan ditu. Nekazaritzarako lurretan 80.400 hektarea galdu dira eta artifizializaturiko azalera bikoiztu egin da. Afekzio kritikoenak nekazaritza lurra urri den eremuetan gertatu dira.\nIkusi Azken 28 urteetan aurreko historia osoan bezainbat lurzoru artifizializatu da Euskal Herrian·ri buruz\nElikadura eta lehen sektorea\nJarduera ekonomikoa eta kapitala\nEnplegua eta bizi-baldintzak\nMendekotasuna eta babes soziala\nDemografia eta familia-egitura\nEnergia, klima eta ingurumena\nGAINDEGIAK, bizi dituen zailtasun ekonomikoen eraginez, Behategiko jarduerak eten ditu ekainaren 30arekin. Ondorioz webgune honetako edukiak eguneratu gabe daude geroztik.


Elkartasun merkatua Lehen Hezkuntzan – Lauro Ikastola\nElkartasun merkatua Lehen Hezkuntzan\nLauro Admin erabiltzeak argitaratua. 14 ekaina, 2019.\nAurreko ikasturteetan bezala, Elkartasun Merkatua antolatu dugu Lehen Hezkuntzan: etapako ikasle guztiek egoera onean eta erabiltzen ez dituzten irakurketa liburuak eta mahai-jokoak ekarri dituzte eta gaurko egunez, euro baten truke erosi dezakete, ikaskide-saltzaileen laguntzaz.\nHainbeste material ekarri dute ikasleek eta merkatuak arrakasta handia izan du, urtero bezala.\nAurten ere, trinitarioek Indian duten ROHA eskola-etxe batekin elkarlanean arituko gara, lukrorik gabeko IC-LI Lankidetzarako Ingenieritza elkartea bitartekari dela. Eskola horretan, estigmatizatutako eta bakarrik utzitako umeak hartu eta zaintzen dituzte, bai gurasorik ez daukatelako edota elbarritasun fisiko edota psikikoak dituztelako. Elkartasun merkatuan sortuko den diru-laguntzarekin soinu-ekipoa erosi nahi dute, musikoterapiaren onurak aplikatzen hasu ahal izateko.\nGizarte-integrazio hoberako elkarlana eta beharrizan gehien duten pertsonekiko solidaritatearen kulturaren hedapena gure Hezkuntza Proiektuaren parte dira.\nBaratzeko lehen marrubiak Haur Hezkuntzan!11 ekaina, 2019 Amalur proiektuko antzezpen musikatua editatu berri dute Haur Hezkuntzan18 ekaina, 2019


Kalitate, ingurumen eta laneko segurtasun eta osasun politika – Ikasi\nIkasi group solutions s.l.-ek, material horniketa integralaren banaketan diharduena eta barne arkitekturaren diseinu eta muntaia eta altzari salmenta eta banaketan jarduten duena. Beren kalitate, ingurumen eta laneko segurtasun eta osasun politiken helburua beren bezeroen erabateko asebetetzea, ingurumenaren babesa lortzea eta langileen laneko segurtasun eta osasuna bermatzea da. Honetara, konprometitzen da:\nBezero bakoitzaren beharrak era pertsonalizatu batean asetzeko, aholkularitza eta atentzioa eskaintzen ditugu. Kasu bakoitzeko egokitzen den pertsona, produktu eta instalazioen soluzioak eskainiz.\nKatalogoaren artikuluei dagokionez, 24-48 orduko banaketa-epea bete linea magentan.\nGure jardueran jarraitu beharreko lege eta arauak bete.\nKalitatea, Ingurumenaren eta Segurtasun eta Osasuna Lanean Kudeaketa Sistema Bateratua bizirik mantendu UNE EN ISO 9001 – 14001 – 45001 arauen betetzea bermatu ahal izateko.\nEtengabeko hobekuntza gestio sisteman, enpresako helburuen ezarpenerako erreferentzi hartuta.\nLan baldintza seguruak eta osasuntsuak eman langileari lotutako min eta hondatze prebentziorako. Hauek egokiak izan behar dute erakundearen tamaina eta testuinguruarekin eta bere SOL-ko arrisku eta aukerekin.\nSOL-ko arriskuak kendu eta galzoriak murriztu.\nGure jarduerak ingurumenean eta bizitza zikloan izan dezakeen inpaktua murriztu, errekurtso naturalen (papera, ura, plastikoak, ontziak, elektrizitatea, erregaiak) kontsumoak sortarazten dituen hondakinen kudeaketa eta murrizketari ardura berezia ipiniz.\nKlima aldaketari baliabideen erabilera jasangarria, arintzea eta egokitzea biodibertsitatea eta ekosistemak babesteko.\nLangileen kontsultarako konpromisoa eta parte-hartzea izan beraien laneko segurtasun eta osasunaren gain dauden gaietan.\nEuskararen erabilera sustatu enpresaren komunikazio eta emandako zerbitzu guztietan . “Bai Euskarari | zerbitzua euskaraz” ziurtagiriaren jabe gara.\nPolitika hau gure enpresaren balioekin bat dator eta osatzen dugun guztiok ezagutu, ulertu eta hedatu behar dugu.\nPolitika honen ezarpena enpresaren zuzendaritzaren oinarriko helburua da, baita langile guztion erantzukizuna ere.\nAzken aldaketa 2019/02/11


Kontseiluak uste du euskararen ofizialtasuna izendatzeko unea dela Nafarroan, eta mobilizaziora deitu ditu herritarrak | El Correo\nZurekinKontseiluak uste du euskararen ofizialtasuna izendatzeko unea dela Nafarroan, eta mobilizaziora deitu ditu herritarrak\nKontseiluak uste du euskararen ofizialtasuna izendatzeko unea dela Nafarroan, eta mobilizaziora deitu ditu herritarrak\nNafarroako Parlamentuan Euskararentzat Lege berria lantzeko beharra urriaren 27an, Iruñean, aldarrikatzeko deia egin du Paul Bilbao erakundeko eledunak\nKontseiluak dei egin die Nafarroako bizilagun eta politikariei euskararen ofizialtasuna aldarrikatzeko. Euskararen gizarte erakundeak uste du «une honetan, behingoz, euskaldun guztiak bereizkeriarik gabe, berdin hartuko dituen egoera sortzeko aukera» ikusten duela. Paul Bilbao idazkari nagusiak adierazi du Nafarroako Parlamentuan Euskararentzat Lege berria lantzeko beharra, Nafarroan bizitzen ari diren egoerak «bultzada berria emateko aukera zabaldu duelako».\nErakundeak salatu du 1986tik hona, Nafarroako euskaldunek, beren hizkuntza-eskubideen «urraketa sistematikoa» pairatu dutela, eta «Euskararen Foru Legeak eskubideak bermatu baino mugatu egiten dituela. Euskaraz bizitzeko eskubidea soilik eremu euskalduneko herritarrei aitortzen zaie; gainerakoei, ez».\nHorregatik, Nafarroako Parlamentuan euskararen lege berri bat idazteko batzordea eratu dela baliatuta, herritar guztien hizkuntza eskubideen alde egingo duen lege bat espero duela adierazi du idazkari nagusiak, eta hala izan dadin eskatzeko, mobilizaziora deitu ditu nafarrak. Urriaren 27an izango da, Iruñean.\nEuskararen ofizialtasuna lurralde guztira zabaltzeko nahia azpimarratu du Bilbaok, behingoz zonifikazioarekin amaitu eta ofizialtasuna Nafarroa guztian lortzeko beharra, hain zuzen. «Vascuencearen Foru Legeak Nafarroa hirutan banatu zuen, eta, ondorioz, lurraldearen zati handi bat eskubidez gabetu zuten, euskaraz bizitzeko aukerarik gabe. Ñabardurak ñabardura eta aldaketak aldaketa, Nafarroak hirutan zatituta jarraitzen du», azaldu du.\n«Egoera horren aurrean, euskaraz bizitzeko proiektuetan buru-belarri aritu beharra sentitu du Kontseiluak, euskararen garapenaren aurkako politikei aurre egiteko», gaineratu du Paul Bilbaok.\n«Orain ikusten dugu aukera euskaldunontzat egokia izango den egoera bermatzeko. Lege berria, hizkuntza-eskubideak aitortuko dituena, egin behar da. Lortu daitekeen zerbait dela uste dugu eta aukera hau pasatzen uzten baldin badugu, eragina epe luzekoa izango dela uste dugu», esan du Bilbaok. «Bada garaia urtetan egindako kaltea erreparatzeko».\nEgoera berrira igarotzeko bidea elkarlanean eta guztiok elkarrekin egin beharra ere nabarmendu du Kontseiluko eledunak. «Guztioi eragiten digun zerbait den neurrian, guztioi dagokigu, bakoitzari bere lekutik, dagokiona egitea. Eragileekin partekatuko dugu egoera eta haiek ere honen parte izatea nahi dugu. Ildo horretan egingo dugu lan».\nHaurdun dauden edo egon nahi duten diabetikoei gluzemia neurtzeko sistema berria eskainiko die Osakidetzak Hondarribiko alardean ere emakume eta gizonei eskubide berdinak eskainiz tradizioa aberasteko eskatu du Emakundek


Osakidetzako Zuzendaritzak osasun-langileei txertoa otsailean jartzea aurreikusten du - SME. Sindicato Medico de Euskadi - Euskadiko Sendagileen Sindikatua\nEnviado por smedico en 14 enero, 2011 – 5:59 PMSin comentarios\nGure ustez, oso kanpaina zehaztugabea da, eta, esan zigutenez, hilabete honetan zehaztuko da, baina dagoeneko ezagutzen dira xehetasun batzuk:\n• Osakidetzaren arabera, lehen mailako langileetatik hasiko da, eta gainerako profesionalekin jarraituko, lehentasun-irizpide batzuen arabera. Behin eta berriz galdetu arren, Administrazioak ez du oraindik argitu zein lehentasun irizpide aplikatuko diren eta zeintzuk diren lehen mailako langile euren ustez.\n• Koronabirusa izan zutenei txertoa jarriko ote zitzaien galdetu zion ESSk, eta erantzuna ez zen argia izan. Aditzera eman zuten profesional-talde jakin hori ez dutela lehentasunezkotzat jotzen eta, nolanahi ere, txertoen eskuragarritasunaren araberakoa izango dela. Covid-ek berriz infektatzeko aukera egitate bat denez, Osakidetzako Zuzendaritzari eskatu diogu infekzioa pasatu duten langileei ere txertoa jartzeko.\n• Txertoak hartzen dituztenen eta ez dituztenen erregistroa egingo da.\n• Txertoa jartzea ez da nahitaezkoa, eta txertoa ez jartzeak ez du ekarriko ez zigorrik ez bestelako gaztigurik. Gainera, antza denez, ez da arazorik egongo txertoa ez onartzeko eta, ondoren, asmoz aldatzeko.\nTxerto-motak eta txertaketa-ekipamendua\nAurreratu zigutenez, Pfizer-ek jarriko du abian kanpaina. Gainera, txertoa ospitaleetan jarriko da; oraingoz, ez zaio kanpainari puntu mugikorrik edo bolanterik gehituko.\n50 txertaketa-ekipo jarri dira. Horietako bakoitza 2 erizainek eta laguntzaile batek osatuko dute. Langile horiek gehienak Lehen Mailako Arretakoak izanen dira eta, kasu batzuetan, kanpainarako kontratazio berriak ere izanen dira.\nProfesionalentzako informazio egokia\nSindikatuek hala eskatuta, Osakidetzako Zuzendaritzak hitz eman du langile guztiei informazio-dossierra bidaliko diela txertoen ezaugarri eta bigarren mailako albo-ondorioekin. Osasun Batzordean ziurtatu zuten orain arte ez dela erreakzio alergikorik edo albo-ondorio garrantzitsurik izan, inokulazio-puntuan mina izan ezik. Hala ere, ESSn jakin dugu, paziente instituzionalizatuak artatzen dituzten kideek esanda adineko batzuek sukarra izan dutela txertoa hartu eta astebetera edo hamar egunera.\nTxertoa hartu duten profesionalen jarraipena eta kontrola\nESSk txertatutako profesional guztien kontrol serologikoa egiteko eskatu du. Osakidetzako Zuzendaritzak esan zuen horrelako jarraipena egitea aurreikusten dutela, baina ez zuten berariaz bermatu.


Giro ederrarekin ospatu dituzte Inauteriak Getarian - Urola Kostako Hitza : Urola Kostako Hitza\nGetariarrek ere festarako gogoa ondo barneratuta zuten, eta Inauteriez baliatu dira mozorrotu eta kalera ateratzeko. Eguerdiko txaranga saioaren ondoren, diskofesta egin zen arratsalde partean herriko plazan. Bertaratu zirenek izan zuten nahikoa aukera dantza egiteko.\nIluntze partean erakusleiho eta Inauterietako kartel onenen sariak banatu zituzten udaletxeko atarian. Salanort saltokiak irabazi du lehen saria; bigarrena Eskura fisioterapiarentzako izan zen, eta hirugarrena Zuhaitz belardendarentzat.\nKartel lehiaketari dagokionez, bost sari eman zituzten. HH2-HH4 mailan, Michelle Farinango Arrieta izan da irabazlea; LH1-LH2 mailan Alaia Roteta Etxaide; LH4-LH6 mailan Ane Arregi Aranburu; DBHko mailan Wissam Challal, eta 16 urtetik gorakoen kategorian Nora Azkue Etxeberria.


Opari solidarioak Amaren Egunean | Consumer\nOpari solidarioak Amaren Egunean\nAmaren Eguna une egokia da bizitza hobetu behar duten pertsonei laguntzeko opari batekin\narabera: Ostirala, 2016ko apirilaren 29a\nDatorren maiatzaren 1ean Amaren Eguna ospatzen da, opari polit bat egiteko aukera, irakasleari ematen zaion maitasuna erakusten jarraitzea eta, aldi berean, gizarte-arrazoiren batekin solidarioa izatea. Hainbat objektu eros daitezke, hala nola, eskulanak, jantziak, elikadura eta beste hainbat zerbitzu eta jarduera, GKE askoren bidez. Opari horiek erosita, munduan ahultasun eta desberdintasun egoerak hobetzen laguntzen da. Artikulu honetan, munduko ama guztiei irribarre bat ateratzeko eta, garrantzitsuena, solidarioak izateko, hainbat ideia original eta solidario proposatzen dira.\nIrudia: Fery Indrawan\nZer erosi Amaren Egunean eta nola egin\nAski da ama baten gustuak gogoan izatea eta edozein produktu solidario erosteko aukera izatea: bitxiak, kosmetika naturala, kirol-arropa edo zetazko zapiak, gozokiak, txokolateak eta Indiako teak.\nAmaren Egunean bitxiak, kosmetika naturala, kirol-arropa, zetazko zapiak edo elikatzeko produktuak eros daitezke.\nErosketak egitean, alternatiba arduratsuak eta solidarioak pentsa daitezke, bidezko merkataritza adibidez. Produktu horiek bermatzen dute lan baldintza duinetan eta gizonen eta emakumeen arteko berdintasunean egin direla, eta ez dela izan haurren lan-esplotaziorik. Gainera, saltoki horrek ingurumena babestea ziurtatzen du.\nGainera, on line erosketak egin daitezke erakundeen bidez, eta produktua bidezko merkataritzako establezimenduen sarera ere joan daiteke. Espainian bidezko merkataritzako 140 denda daude: elikagaiak (kafea, txokolatea, infusioak, edariak, gozokiak), osagarriak, kosmetika naturala, bisuteria, etxeko tresneria eta ehun-gaiak, dekorazioa edo paper-denda. Gure herrialdean saltzen diren artikulu horiek Latinoamerikako, Asiako eta Afrikako 33 herrialdetako 130 erakundetatik datoz.\nNon erosi opariak\nHainbat GKE daude, Amaren Egunerako opari polit bat erosteko. Eta onena da haurrei, emakumeei, langabeei, errefuxiatuei eta gehien behar dutenei laguntzea. Edozein proposamenek opari bikoitza egitea eskatzen du, ama bati eta ezagutzen ez diren pertsonei, baina badakigu laguntza oso ondo etorriko zaiela.\nBidezko merkataritzako materia onenekin egindako kosmetika naturala ez da inoiz huts egiten. Kalitate oneko produktuak eskaintzen ditu Oxfam Intermonek, baita larruazala mimatu ere.\nHaurrentzako herrixken dendan, Agatha Ruiz de la Pradak diseinatutako zetazko zapiak eros daitezke, baita janaria eramateko neoprenozko poltsa bat, zilarrezko eskumuturrekoa eta larruzkoa ere, eta poltsarako makillatzeko set bat ere bai.\nNorbaitek Israelgo gatazka arabiarrarekin sentsibilizatuta dagoen ama bat badu, UNRWA España Batzorde Nazionalaren web orrian, Palestinako bost milioi errefuxiatu babesten eta babesten laguntzen duen UNRWA España Batzorde Nazionalaren web orrian, honako hauek eros ditzakezu: Gaza eta Zisjordaniako artisautza, diru-zorroak, zurezko eskulturak, kuxinak, elastikoak.\nMaitasunez egindako arropa Solidaridad de Solidaridad GKEak jarri zuen martxan, eta aitzindaria da bidezko merkataritzako kirol-modan. Maitasunez egindako kamiseta bat edo beste edozein kirol-jantzi erosiz gero, Filipinetako gizartean baztertuta geratzeko arriskuan dauden emakumeak erabiltzen laguntzen da. Horiek guztiak baldintza duinetan lan egiten dute Mandaluongen tailerrean eta jantzien kalitatea eta akabera zaintzen dute.\nUNICEFen opari urdina egin daiteke. Produktua aukeratzen den bitartean, gehien behar duten haurrei bidaltzeko (mantak, txertoak, elikagai terapeutikoa, eltxo-sareak, arkatzak), txartel dibertigarri bat bidaltzen zaio amari, eta han esaten zaio bere izenean egin dugun oparia. Gainera, orain, Mr Wondeful ekimen honekin elkarlanean ari da, oso sormen handiko txartelen eta bihotzera iristen diren mezuen diseinuekin.\nKorrika egitea gustuko duten amentzat, aukera ona izan daiteke Fundació Port Aventura-ren Lasterketa Solidarioan izena emateko, Tarragonan maiatzaren 28an edo Madrilgo EcOrun-Casa de Ecorun aretoan ekainaren 5ean. Hala, GKEekin elkarlanean jardungo da, Down Tarragonan, eta guatemalako emakumeen eguzki-energiaren trebakuntza teknikoa bultzatuko da. EcOrun Gosearen aurkako Ekintza bezalako erakundeek eta Stop Sanfilippo Fundazioak parte hartzen dute, mugikorrak bilduz eta Elkarte Nuevavida delakoak baliabiderik gabeko haurrei tratamendu medikoak finantzatzen dizkie tapoiak bilduz.\nBitxiren bat erosteko aukera beti da ona. Oxfam Intermón dendan lepoko, eraztun eta zilarrezko eskumuturreko oso politak daude. Eta beti jakin behar da egiten den ekarpen ekonomikoa dela eta, GKE honek munduko edozein tokitan martxan dituen larrialdi eta garapen komunitarioko proiektuak bultzatzen direla.\nOrain dela gutxiko amei edozein produktu eros dakieke haurtxoentzako Babytendence dendan, eta horrek irabazien zati bat uzten dio Save the Childreri, eta adimen-minusbaliotasuna duten pertsonekin lan egiten duen Amadip Esment Fundazioaren bidez kudeatzen ditu eskaerak.\nama egun opari


449. zenbakia. 2020ko uda\nOdei JainagaXabalina jaurtitzailea Konfinamendua Mutrikun igaro ostean, izebaren etxean, mendian, Jainaga (Eibar, 1997) bueltan da Getxoko Fadurako Goi Errendimendurako Kirol Gunean; bertan bizi eta entrenatzen...\nUdaberririk gabeko urte arraro honek aurrera jarraitzen du, eta uda betean gara, normaltasun berria esaten zaion horretan murgilduta. Egoera aldakorrean, ziurgabetasuna nagusi da oraindik, baina hasiak gara ohiko jarduntzat genituenak...\nIñigo Sainz de la Maza(Algorta, 1991) Txikitan euskara ikasi eta erabili arren, haurtzaroan galdu zuen Sainz de la Mazak. Egun, Mexiko Hirian bizi da, eta han bizi denetik ari da...\nUrdaibai: abentura kirolarien buffeta\nEguraldia lagun, udaraz aparteko urtaroetan egin ezin ditugun ekintzetarako garaia da. Alabaina, bidaiekin eta herrietako jaietako parrandarekin lanpetuegi egon ohi gara, eta, askotan, alde batera uzten ditugu begien bistako...\nZerrategi zaharra, 1711. urteko kartzela, meategia, bolatokia… Zerainen, Goierri eskualdean (Gipuzkoa), hainbat sekreturen lekuko da gogoa beste garai batera eramaten digun paisaia. Asteburu bat paraje horietan pasatzeko proposamena dakarkizuegu,...\nErresumako harririk bitxiena\nTaup-taup. Erresuma zaharraren bihotzak bizirik jarraitzen du. Konkistak 500 urte bete dituen arren, zutik eta tinko dago oraindik garaiko eraikinik ederrenetakoa, Erriberrin. Erdi Aroan errege-erreginen bizilekua, jauregiak bertako nahiz...\nHarpea: posta txartelaz harago...\nPosta txartela... Horrelako zerbait da Nafarroa bitan zatitzen duen mugaldeko Harpeako haitzuloa: irudia hain da ezaguna eta bertaratzen den jendea hain ugaria! Baita gehiegizkoa ere, egia erran, leku hartan...\nAmetz eta txondor artean galduta\nIzkiko parke naturala abiapuntu ona da Arabako Mendialdea bihotzetik bertatik ezagutzen hasteko. Bernedoko Karobien eta txondorren ibilbidea aukera paregabea da beste garai bateko ogibideak bertatik bertara ezagutzeko, pago artean....\nArdoari eta bizitzari bidea egiteko\nArdoari gorazarre, eta bizitzari ere bai. Ez, baina, edonolako ardoari, ezta edonolako bizitzari ere. Bestelako ardo kulturaren alde egiten du Biba Ardoak-ek, Euskal Herrian ardo ekologiko, biodinamiko eta naturala...\nAna Galarraga Aiestaran Zientzia emakumea izan arren, hitzekin aritzen da egunero Ana Galarraga Aiestaran (Zarautz, 1970) zientzia komunikatzailea. Normala: jendeari munduaren funtzionamendua ulertaraztea da bere lana, eta, horretarako, eleak behar ditu. Elhuyar Fundazioko langile, kultur eragile eta ipuin-kontalari izanagatik, bere aurpegia azkenaldian COVID-19k eragindako krisiagatik egin zaigu ezagunagoa. Izan ere, beste batzuekin batera, koronabirusaren nondik norakoak dibulgatzeko ardura bere gain hartu du, eta eskura dituen bitarteko guztiez baliatzen da: egunkariak, telebista, sare sozialak... baita AIZU! aldizkaria ere, gurekin mintzatzeko hitzordua bere urtebetetze egunean egin behar izan badu ere. Iban Lantxo. Argazkiak: Amaia Zabalo. Lehenik eta behin, zorionak, eta eskerrik asko...\nJuanjo Olasagarre Normaltasun berria kontzeptua asmatu zuenak ongi asmatu zuen bizitzen ari garena; ez, beharbada, bizitzen ari garena asmatu zuelako, baizik eta eufemismo ona delako bizitzen ari garen kaka zahar...\nZer moduz moldatu zarete euskara-eskolak etxetik jarraitzen?\nEzohiko ikasturte amaiera izan da aurtengoa, COVID-19aren eraginez. Ekainean, ikasturtea amaitzeko egun gutxi falta zirenean, zabaldu zituzten berriz ere ateak martxoaren erdialdetik osasun larrialdiarengatik itxita egondako euskaltegiek. Itxita egonik ere,...\nUmorea eta salaketa Hikaren ‘Tonbola’-n\nEuropan bizirauteko tonbolak egiten dituen familia baten eta bere ahuntzaren ibilerei helduta, Tonbola...\nXabi Jabato Lopez\nAktorea, abeslaria eta poeta Gustuko duzun filma? Hiru: 13 Tzameti, 7 cajas eta Beasts of...\nZuzendaria: Guy Ritchie. Aktoreak: Matthew McConaughey, Charlie Hunnam, Hugh Grant, Colin Farrell, Eddie Marsan, Henry...\nJazzaldia bai egingo da, eta nazioarteko musikariak ere ekarriko ditu\nFormatu txikiagoan eta egungo egoerara egokitua, Donostiako Jazzaldiaren 55. edizioa egin egingo da. Datak lehendik...\nItxialdi garaiko 3 disko aukeratu ditut:Parentesiak. Maria Rivero, 2020.Konfinamendua aro emankorra izan da, Maria Rivero...\nAma suaMG BandaEgilea ekoizle, 2020 Duela hiru bat hilabete, Subsistak & Aggromondarrak taldearen lana ekarri...\nAntzokiak fisikoki betetzeko zain gauden honetan, Ganbila antzerki bildumaren bigarren olatuko liburuak aurkeztu berri dituzte. Lehenengoa, Isiltasuna, Dxusturi...\nAskatasuna, etengabeko borroka bat, Angela Davis (Katakrak, 2016)Feminismo beltzak, intersekzionalitateak eta aurreko beste hainbeste askapen...\nErika ElizegiElkar, 2019 B2 Kaletik doazen ezezagun guzti-guztiek haien bizi istorioak, kezkak, bizipozak eta abarrak...\nLurraldea errespetatuko duen turismo iraunkorragoa bultzatzeko asmoz, Lurgida aplikazio turistikoa sortu du Udalbiltzak. Euskal Herriko...\nSarea ez da errenta\nGero eta arrazoi gehiago, eta gero eta argiagoak, ikusten ditut Facebooketik korrika irten eta atzera ez begiratzeko. Facebook diodanean, Facebook bera, WhatsApp eta Instagram ere...\nUrmuga, musika eta mendia Euskal Herria josteko\nMaddi Oihenart Aizkorrin, Hertzainak taldeko Josu eta Gari Baltzolako kobetan, Donostiako orfeoia Baigorrin... beste hamaika...\nAriguneak gorpuzten ari dira Azaroaren 20tik abenduaren 4ra egingo da Euskaraldiaren bigarren edizioa, eta euskararen...\nCOVID-19ari, maskara irudimentsuak Koronabirusak hankaz gora jarri du mundua azken hilabeteotan, eta, besteak beste, euskaltegien...\nAstitzeko aterpea itxi dute Hogeita bat urteko ibiliaren ostean, Astitzeko aterpeak ateak itxi ditu. Beste...\nKarta-jokoa koronabirusaren kontra Koronabirusari buruzkoak azaltzeko tresna entretenigarria sortu dute EHUko Biokimika eta Biologia graduko...\nPlaymobil panpinak, dantzari Hala ume nola heldu ugariren gozagarri dira Playmobil panpinak. Mordoxka dira munduan...\nEuskal Eskola Publikoaren Jaia eta EuskarAbentura, geroratuak Aurten ezin denez, datorren urtean egingo dituzte Euskal...\nCOVID-19 osteko etorkizuna hizpide Jakin Jardunaldian Birusak, distopiak eta mundu berriak izenburupean, Jakin Jardunaldia egingo...\n2021eko Oscar sariak atzeratu egin dituzte Datorren urteko Oscar sariak ohi baino beranduago banatuko dituzte,...\nPandemiaren ondorioak nozitzen ari dira herri ekimeneko euskal hedabideak Osasun larrialdiaren eraginez harturiko neurriak zuzeneko...


Ezkerra koalizioa, "aldaketarako poloa" | Euskal Herria | Berria\nEzkerra koalizioa, "aldaketarako poloa"\nGaur aurkeztu dute Nafarroako Ezker Batuak eta Batzarrek. Jose Miguel Nuin (NEB) izango da lehendakarigaia, Iruñeko alkategaia Edurne Egino (independentea), Tuterakoa Milagros Rubio (Batzarre).\nGaur aurkeztu dute Nafarroako Ezker Batuak (NEB) eta Batzarrek Izquierda-Ezkerra hauteskunde plataforma, Iru�ean, eta seguru agertu dira herrialdean "aldaketa" lortzeko tresna izango dela. "Ezkerreko poloa da, Nafarroa mugitzeko, aldatzeko eta eraldatzeko". 300 lagun inguru azaldu dira hotel batean egindako ekitaldira. Maiatzaren 22ko udal eta foru hauteskundeetara lehen aldiz aurkeztuko dira elkarrekin NEB eta Batzarre. Azken hori 2007ko foru bozetan NaBai koalizioan joan zen. Jose Miguel Nuin (NEB) izango da Ezkerraren lehendakarigaia. Iru�eko alkategai, berriz, Edurne Egino (independentea). Tuterako alkategaiaren berri ere eman dute: Milagros Rubio (Batzarre). "Iritsiko da eskubia Nafarroako Gobernutik aterako dugun eguna", esan du Nuinek. "Politika berriak helduko dira orduan". Eurek "Nafarroako pluraltasuna" kontuan hartuko dutela adierazi dute. "Bizikidetza eta integrazioaren alde" egingo dute, "bazterkeria eta konfrontazioa" saihestuta. Rubiok Bardeetako tiro eremuaren desagerpena aldarrikatu du, eta "Nafarroako ezkertiarrek bat egiteko" lan egingo dutela hitz eman du. ETA gaitzetsi du Tuterako alkategaiak, eta Espainiako Gobernuari dei egin dio "giza eskubideak errespetatzeko eta defizit demokratikoa dakarten legeak kentzeko". Ekitaldian izan dira 2007ko bozen ondotik PSN utzi zuten kide batzuk.


Leku izenak poesiatik irakurtzea | Kultura | Berria\nLeku izenak poesiatik irakurtzea\nFito Rodriguezek 'Izendegi hutsa' poema liburua kaleratu du, Ernestina Champourcin sariketa irabazita. Izagirrek idatzi du hitzaurrea\nKoldo Izagirre eta Fito Rodriguez idazleak, atzo, Donostiako Pandora tabernan, Gros auzoan. GOTZON ARANBURU / FOKU\nPoesiaren bidetik, harriek, mendiek, ibaiek, herriek hitz egin dezakete; hitz egiten dute. Fito Rodriguezentzat bai (Gasteiz, 1955). «Toponimoak olerki fosilizatuak direlako», dio lan berriaren hitzoste modura irakur daiteken idatzian. Eta segitzen du: «Arabako herrien izendegia irakurtzen dugularik, aspaldiko poesia ari gara irakurtzen». Hor daude, izendegian, espazioen mintzaira, komunitatearen hizkuntza laua, harrien zein herrien istorioak. «Guk, poesiaren bidez, irakur ditzagun». Euskal toponimiaren eremu zabaletik izen batzuk hautatu, horiek abiapuntutzat hartu, eta poema sorta bat osatu du Rodriguezek. Ernestina Champourcin sariketara aurkeztu zuen iaz, eta Felipe Juaristik, Iñaki Aldekoak eta Arantxa Urretabizkaiak osatutako epaimahaiak saritu egin zuen sorta. Argitara atera du orain Arabako Foru Aldundiak, Izendegi hutsa izenpean.\nIa ehun poema dira, lerro gutxikoak gehien-gehienak. Alfabetikoki ordenatu ditu egileak: Aramaion-ekin abiatu eta Zuhatzu-ra arte, askotariko gogoeta eta irudiak bilduta. Koldo Izagirre idazleak egin du hitzaurrea, eta honela deskribatu du Rodriguezek liburuan egindako ariketa: «Poetak gogoeta librean garamatza gezurrezko afinitateak eta ibilbide asmatuetan barrena nomadismo herrarian hitzetik gogora eta gogotik hitzari». Izagirreri iruditu zaio poetak bere burua «proiektatu» duela leku izenetan oinarri hartuta, eta, «ezinbestez», poesiaren beraren gaineko gogoeta bat ere bildu duela Izendegi hutsa-n.\nIzagirrek bigarrenez egin dio hitzaurrea Rodriguezen lan bati. 2001. urtean egin zion estreinakoz; ordura arte, filosofiari eta pentsamenduari loturiko lanak argitaratu zituen. Eta orduan zera esan zuen Izagirrek, Magrittek ez omen zuen pipatzen (Txalaparta) argitaratzean: «Fitok orain arte liburu asko egin ditu, baina liburu honek bihurtu du idazle». Orduan ohartu zen bazekienari buruz idatzi zituela aurreko liburu denak. Ordea, Magrittek ez omen zuen pipatzen-en ez zekienaz idatzi zuela dio. Rodriguez: «Hor deskubritu nuen hizkuntza literarioa ez dakigunaz idazteko dela, eta ez dela dakigunaz idazteko. Hemen ere ez dakidanaz idatzi dut, eta, beraz, literaturari bidea egin diot».\nGarai bertsuko pasadizo bat ekarri zuen, atzo, Donostiako Pandora tabernan egindako aurkezpenera. 2003. urtea zen, eta, Galeusca jardunaldien barruan, hainbat idazle katalan, galego eta euskaldun batu ziren Gernikan (Bizkaia). Tere Irastortza Euskal Idazleen Elkarteko orduko burua idazleak elkarri aurkezteko lanetan zebilen, eta, Rodriguezen txanda iritsi zenean, hark saiakerak idazten zituela esan zien besteei. «Hor enteratu nintzen zer zen egiten nuena», aipatu zuen Rodriguezek. «Uste dut saiatu behintzat saiatu naizela, eta idazle literario bihurtu naizela saiatze horrekin. Alegia, ez dakidanaz idaztearekin, eta idazketa gehiago jakin ahal izateko erabiliz, ikertzeko tresna modura».\nIzenen «indar mitikoa»\nIzagirre alboan izan zuen Rodriguezek lana aurkeztean. Eta hark ere hartu zuen hitza hitzaurrean jarritakoak aletzeko. Toponimiaren eta mitologiaren arteko harremanaz aritu da bertan lehendabizi; nola Anboto eta Murumendi Marirekin dauden lotuta, kasurako. Leku izenak mitoari lotuta egon arren, lekuek eurek ere mitologia sortzen dutela aipatu zuen, eta ez dela erraz antzematen izenak lekuko izanarekin duen lotura. «Lekuari espiritua eman diona ez baita historia, hitza eta hizkera baizik. Horrek sortzen du historia».\nKristautasunaren etorrerak ere izan zuen eragina izendegiaren garapenean. Hitzei adiera zentsuratu eta indar mitikoa kendu zien, Izagirreren esanetan. Horri «inbasioak, diktadurak, burokratak eta bertako hizkuntza ezagutu gabe bertan bizi direnak...» erantsiz gero, «izenen anabasa» hobeto ulertzen dela dio. Gogora ekarri zuen, halaber, «zientzialariek» zenbait toponimo euskaratik ez datozela esan ohi dutenekoa. Alderdi horri, ordea, garrantzia kendu zion idazleak. «Memoriaren antenak dira toponimoak, baita galdutako oroitzapenenak ere. Ez dira kontu zaharrak». Euskal kantutegian ageri diren leku izenak ere baliatu ditu hitzaurrean: Gorka Knörren «Araba, zazpigarren alaba» eta Etxahun-Iruriren Agur Zuberoa. «Hori kantatuz, Euskal Herri osoa interpretatzen genuen. Zuberoa izan ez balitz, eta Agur sorterria izan balitz, askoz ahulagoa izango litzateke, izenak berak daukan indar mitikoagatik»\nIzagirrerentzat, toponimoa izan daiteke «gisa bateko artearen hauspoa» ere. Hala ikusten du Rodriguezen lana, filosofiaren eta poesiaren uztarketan, eta toponimoek izan ohi duten zama emozionala bazter utzita. «Bere kasa interpretatu ditu, eta horrek aberastasun berri bat eman die».\nLiburua gutxienez bi bider irakurtzeko proposamena ere egin zuen Izagirrek: bat, osorik, bere horretan; eta bi, poemen izenburuak, leku izenak, isilduta. «Toponimoak kenduta, hau pentsamendu jarraitu bat da; atal batak bestea osatzen du; ez dira independenteak, elkarrekin komunikatuak daude. Toponimoak irakurraldian arnasa hartzeko lekuak baino ez dira».


“Alderdiei konpromiso zehatzak jasotzeko eskaera egingo diegu hizkuntza gutxiagotuen alde lan egiten dugun eragileok” | Kontseilua\nLan-bilera egin dugu Valentzian Estatuko hizkuntza-gutxituen normalizazioaren alde lan egiten duten gizarte eragileok, eta bertan izan da Kontseiluko idazkari nagusia; azaroaren 10eko hauteskundeei begira, zenbait ildo zehaztu ditugu, tartean, agerraldia egitea Madrilen hilaren amaieran.\n2019ko apirilaren 10ean aragoieraren, asturieraren, galegoaren, euskararen eta katalanaren alde lan egiten duten zenbait eragileok, lau hiritan egindako aldibereko agerraldietan “Hizkuntza-aniztasuna: askatasuna, berdintasuna eta demokrazia” izeneko dokumentua aurkeztu genuen.\nAipaturiko dokumentuan alderdiek hartu beharreko konpromiso-sorta bildu zen. “Egun desorekan daude gaztelania eta hizkuntza gutxituak; horrexegatik, berdintasuna, askatasuna eta demokrazia erdiesteko, beharrezkoa da, besteak beste, eskubideak eta betebehar berdinak aitortzea, administrazio publikoan hizkuntza gutxituan gaituak diren langileak kontratatzea, epaitegietan hizkuntza gutxituen erabilera normalizatzea edota gaztelaniaren lege bidezko inposizioari amaiera ematea. Hartara, hori da guk zehaztu ditugun konpromisoen muina” adierazi du Kontseiluko idazkari nagusi Paul Bilbaok.\nIzan ere, hainbat alderdik erakutsi izan dute Gobernura iritsiz gero, asmoa dutela berezko hizkuntzan bizi nahi duten herritarren eskubideak murrizteko neurriak hartuko dituztela: “Horrexegatik ez gatzaizkie alderdi horiei zuzendu. Aitzitik, gainerako alderdi guztiei eskatu nahi diegu dokumentuan jasotako konpromisoak bere egin ditzaten” azaldu du Bilbaok.\nHorretarako, gaurko bileran dokumentuaren edukia gizarteratzeko eta alderdien konpromiso zehatzak jasotzeko hainbat dinamika abian jartzea erabaki da, besteak beste, hilaren amaieran Madrilen agerraldi bateratua egitea.\nhizkuntza eskubideak, hizkuntza gutxituak, kontseilua, slide, valentzia


"No es lo que hay" jardunaldiak antolatu ditu Eraginek Bilbon - Uriola.eus\nuriola.eus 2019-09-29 12:46 Ekonomia-Lana Bilbo\n"No es lo que hay" lemapean urriaren 19an, larunbata, Bizkaiko eta inguruko eskualdetako gazte langileen topaketak egingo ditu Karmela espazioan.\n"Prekarizazio eta ofentsiba neoliberalari aurre egiteko" gazte langileen fronte bat sortzera deitu du Bilboko Gazte Prekarizatuen asanbladak.\nEgitarau aldetik, formakuntzarako tartea egongo da goizean zein arratsaldean hainbat hizlarien eskutik. Gonbidatuen artean, Helena Franco, Gipuzkoako ogasun eta finantza diputatu ohia, Carlos Sanchez Mato, politikari eta ekonomista eta Pello Igeregi, ELA sindikatuko negoziazio kolektiboaren arduraduna izango dira besteak beste. Formakuntzaz gain, arratsaldean burutuko diren gazteen eztabaida mahaiak azpimarratu nahi izan ditu asanbladak. Honen arabera, hori baita jardunaldien helburu nagusia, "gazte langileok batu eta elkarrekin bakoitza bere eremutik antolatu eta aktibatzea".\nAzken hilabeteetan ezaguna egin da Eragin, Gazte Prekarizatuen Asanblada, lan sektore ezberdinetan langileek pairatzen duten prekarizazioa argitara emateagatik. Horrez gain, hainbat enpresaren praktiken salaketak ere aurrera eraman ditu.\nDinamika aipagarrienak apustu etxeen atzean dagoen "negozioa" eta BBK Live jaialdiko langileen lan baldintzen salaketa izan dira, horrez gain, Glovo eta Deliveroo bezalako enpresek langileak kontratatzeko daukaten erregimenaren kontzientziazioa nabarmendu dute azken asteotan.\n2019/10/19 11:00 - 18:00


Abian da Aginagako XIV. Pilota Txapelketa | Usurbildarrak aurrera\n← Irailaren 16, 17 eta 18an Santueneko jaiak\nIrailaren 8rako Usurbilgo EHBilduk Arnaldo Otegiri babesa adierazteko herri afaria antolatu du →\nAbian da Aginagako XIV. Pilota Txapelketa\nAbian da Aginagako XIV. Pilota Txapelketa. Txapelketa honetan 20 bikotek parte hartuko dute eta finala, beti bezala, San Praxku jaietan jokatuko da. Pilota partidu guztiak Aginagako pilotalekuan jokatuko dira. Jarraian, txapelketan arituko diren bikoteak eta pilota partidu egunak:\nAbuztuak 29, astelehena: 19:00\nAbuztuak 30, asteartea: 19:00\nAbuztuak 31, asteazkena: 19:00\nIrailak 2, ostirala: 19:00\nFdz-Ortiz de Urbina\nIrailak 3, larunbata: 11:00


Bizi bitartean, hiltzerako aurrezten - Debagoiena - Goiena.eus\nBizi bitartean, hiltzerako aurrezten\nJulen Iriondo 2014-02-25 12:00\nOñatiko hilerriko irudia.\nGauza ezaguna da zein garesti den hiltzea; horrez gain, eta dakarren gastua albo batera utzita ere, une zailak izaten dira hildakoaren familiarentzako. Halakoetan egin beharrekoen zama, zein poltsikoari eragiten dion karga arintzeko, badira bailaran izaera desberdineko hainbat elkarte.\nArrasateko San Felipe Apostol Elkarlaguntzako Elkartea eta Aretxabaletako San Jose-San Martin kofradia dira jendetsuenak; funtzionamenduan ere antzerakoak dira elkarren artean: bizi diren artean, bazkideek kuota bat ordaintzen dute urtean, eta hiltzean hainbat zerbitzu eta diru kopuru bat ematen dizkio elkarteak hildakoaren familiari.\nBadira, ordea, bailaran, bestela funtzionatzen duten elkarteak; Eskoriatzan, adibidez. Mazmela elizatean –beste batzuetan ere bai– auzoko kofradia dute. Han ez dute urteko kuotarik, eta ez da bakoitza ibiltzen hilko denerako dirua jartzen, baizik eta auzokoren bat hiltzen denean gainerako familia guztien artean –kofradian daudenen artean– egiten diote aurre gastuari, eta egiten dituzte hainbat izapide, familiak haietaz arduratu beharrik izan ez dezan.\nHonela, eta hildako guztien gastua antzerakoa izan dadin, gauzak zehaztuta dituzte Mazmelan. Adibidez, hildakoa garraiatzearena lotuta dute ehorztetxe batekin–hildako lekuaren arabera aldatzen da kostua, baina aurrez badakizkite zenbateko aukera desberdinak–; kaxa nolakoa izango den eta, ondorioz, honen prezioa ere bai. Kanposantuan, berriz, hilarriak berdinak dira denentzat.\nHauez gain, beste gastu batzuk ere izaten dira: "Auzoetan eta behar izaten dira organista bat edo kantariren batzuk-edo, funtzioa apur bat girotzeko; beraz, diru kopuru txiki bat behar izaten da horientzako ere. Gero, auzoetako elizetan lehen bezala astero mezarik egoten ez denez, lore gutxirekin ere egoten dira, eta beste diru bat jartzen da loreetarako eta eliza txukuntzeko". Gastu horien guztien batuketa egin eta kofradiako kide diren familien artean –hildakoarena salbu, noski– ordaintzen dutela azaldu digu azkenaldian koordinazio lanetan ibiltzen den Juan Karlos Belokik.\nMazmelako kofradian pare bat izan ezik auzoko etxe guztiak daudela dio Belokik, "%90etik gora", beraz. Ondorioz, auzokoren bat hiltzen denean 80 bat lagunen artean ordaintzen dituzte gastuak: "Ehundik gora ere izan ginen, orain jaitsita dago, gero eta jende gutxiago bizi da-eta auzoan".\nKofradian adostuta dituztenez gain, familiak beste zerbitzuren bat nahiko balu, senideen kontura izango litzateke. Honela, ez dira sartzen, adibidez, eskelak, gorpua erraustea eta beilatoki zerbitzua –nahiz eta, azken horretarako, tarifa bat adostuta, eduki, baduten beilatoki batekin–. Juan Karlos Belokik dio kofradiako kideen esku dagoela elkarteko baldintzak aldatzea; oraingoz, horrela funtzionatzen dutela.\nAzkenaldiko joerak ikusita, agian iritsiko zaie Mazmelakoei ere kofradiak bere gain hartzen dituen zerbitzuak egokitu beharra. Zentzu honetan, Aretxabaletako San Jose-San Martin kofradian, adibidez, izan dira aldaketak azkenaldian. Honela, orain arte, hildakoaren familiari eskura ematen zitzaion diru kopurua zen 500 euro; horrez gain, baina, beste kopuru bat zuzenean ematen zien kofradiak elizari eta abesbatzari, mezengatik.\nKofradiako zenbait kidek hala eskatuta, baina, orain erabaki dute 100 euro gehitzea familiei ematen zaien diru kopurua, eta familiek ikusi dezatela diru horrekin zer egin: "Aretxabaletan egiten zen hileta, bederatzi eguneko bederatziurrena eta urte-meza. Eta batzuek hasi ziren esaten jendeak ez duela, egun, bederatziurrenik nahi; baina egin egiten dela"; hala azaltzen du Jose Ignacio Arenaza kofradiako diruzainak. Pentsatzekoa da hileta zibilak egiteko joera, adibidez, gero eta handiagoa izango dela denborarekin, eta izan daiteke kofradiako hainbat kideren hautua ere. Aurrerantzean, beraz, familia egongo da zuzenean Elizarekin, adieraziko dio ze ospakizun egin nahi duten –edo ez dutela egin nahi–, eta konponduko dira euren artean.\nAbesbatzarekin, baina, orain arte moduan jarraituko dute, bestelako konpromisoren bat ei zutelako adostuta bi aldeen artean. Hurrengo batzar orokorrean, urte amaieran, aztertuko dute berriz ere gaia.\nAldaketak aldaketa, dena den, Jose Ignacio Arenazak argi utzi nahi du alde guztiekin berba eginda hartu dituztela erabakiak, eta beste gauza bat ere bai: aldaketa proposatu dutenak ez direla elizara joaten ez direnak, "baizik eta elizara joaten den jende nagusia". Elizarekiko atxikimendua izan arren, beraz, egoera zein den aztertu eta gaur eguneko joeretara egokitzea proposatu dutela, ondorioz –eta azkenean hala erabaki da–.\nAretxabaletako San Jose-San Martin kofradiak 150 urtetik gorako historia du; kofrade eta onuradun, 4.500 kide inguru dira egun. Aipatutako diruaz gain, heriotza bat gertatzen denean, hainbat zerbitzu ematen dizkio familiari: hilkutxa, garraioa... Urteko kuota da 22 euro.\nArrasateko San Felipe Apostol Elkarlaguntza Elkarteak ere zerbitzu horiek ematen dizkio hildakoaren familiari, eta dirua ere bai, zerbitzuaren osagarri. Kasu honetan, kopuru osoa familiari eman izan diote zuzenean –gaur egun, 750 euro–, eta gisa berean jarraitzen dute: "Horrela garbiagoa da", dio Alberto Ojanguren elkarteko nagusiak.\nAretxabaletako kofradia bezala, Arrasateko San Felipe Apostol ere irabazi asmorik gabeko elkartea da. Ojangurenek dio, era bateko edo besteko elkarterekin –edo aseguru etxeekin– ezer ez dutenen kasuan, hiltzea asko kostatzen dela gaur egun: "3.000 eurotik behera...", buruarekin ezetz eginez.\nSan Felipeko bazkide bat hiltzen denean, berriz, batez beste, 1.700 euro kostatzen da denera; elkarteak ematen dituen zerbitzuez gain, familiak erabaki ohi ditu beste batzuk. Ondorengo adibidea jarri digu San Felipeko nagusiak: "Beilatokia, errausketa, kutxatxoa, zorroa, eskelaren bat jartzen bada eta loreren batzuk, bazoaz 1.000 eurora". Kasu horretan, familiak dirutan jasotzen dituen 750 euroez gain, beste 250 horiek izango lirateke familiaren kontura.\nKontuak kontu, Arrasateko elkarteko kideek azaldutakoaren arabera, urteetan urteko kuota ordaintzen ari diren bazkideei ongi ateratzen zaizkie kontuak hiltzean –hala esan badaiteke–; alegia, hiltzean, zerbitzutan eta dirutan, jasotzen den kopurua, bizitza osoan kuota bitartez jarritako zenbatekoa baino gehiago dela. Berez merkeago, beraz, eta gainera jarri baino gehiago jaso. Gaur egun, urteko kuota da 30 euro, eta bi urteren buruan 45 eurora igotzea adostuta dute bazkideek –Eusko Jaurlaritzaren agindu bati jarraituz–.\nOñatin, gehiago eta txikiak\nOñatin ermandade deitzen zaie gisa honetako elkarteei. Banaka batzuk badaude, herriko kale edo auzoka, adibidez. Jose Antonio Urteaga da San Anton ermandadeko –101 kide– presidentea. Bertan, 50 euro jartzen dituzte urtean familiako, eta kideren bat hiltzen denean 700 jasotzen ditu sendiak; dena dela: "Ermandadeak baju daude Oñatin; gurasoak hiltzen direnean seme-alabek ez dute jarraitu nahi izaten".\nAuzoan dirua batu, inor hiltzen denean\nBatzuk besteekiko antzerakoak izan arren, heriotzarekin lotutako elkarteok badituzte desberdintasunak elkarren artean. Bereziak dira, adibidez, Eskoriatzako elizateetako kofradiak. Bizi artean heriotza iristerako dirua jartzen ibili gabe, kofradiako kide bat hiltzen denean batzen dute dirua Mazmelakoan, gastuei aurre egiteko. Hil den pertsonaren familiak ez, gainerakoek ordaintzen dute. Auzoan, bizilagunen %90etik gora da kofradiako kide.\nAlberto Ojanguren (San Felipe Apostoleko nagusia): "Lan asko da, gau eta egun; gauean ere aldean eduki behar izaten da telefonoa"\n115 urte ditu Arrasateko San Felipe Apostol Elkarlaguntza Elkarteak. 2013 amaieran, titular, ezkontide eta onuradun artean, 13.339 bazkide ziren. Kasu honetan, hil-autoak ere badituzte. Soldatapeko bi langile ditu, eta nagusia bera da elkartearentzat lanean ordu asko ematen dituen beste bat; borondatez, esan daiteke.\nZu zara hemengo nagusia. Bai. Aitaginarreba izan zen aurretik. 31 urte datoz orain hil zela, eta orduan aukeratu ninduten ni. Esan zidaten banekiela nondik nora zihoan, eta neu jartzeko.\nEta, zer dakar karguak? Lan asko, gau eta egun; ze gauean ere aldean eduki behar izaten da telefonoa. Gaur goizean 07:00etan deitu didate; aurrekoan, goizeko 03:30ean. Baten bat hil dela eta... Gestioak egin behar izaten ditugu, gorpua ekarri... Lokalak ere nik jarritakoak dira [Zigorrolan dituzte], ze etxean ezin da egin. Lehen egiten genuen etxean dugun txoko baten, baina hainbeste lagunentzako zerbait derrigor behar da.\nZergatik jarraitzen duzu jardun honekin? Lantegia utzita, honekin entretenitu egiten naiz. Beti egoten dira gauzak egiteko; jendea hartu eta.\nEta jarraitzeko asmotan? Oraintxe ari gara besteren bat jarriko ote dugun edo, eta deskantsatzen dugun apur bat. Baina neu ere hemen egongo naiz, uztera ez noa.\nJendeak eskertuko du zuen lana. Bai, eta eskertzekoa da. Beti egoten da baten bat, baina kexa gutxi izaten dira.


Europako hezkuntza-proiektu honen bidez, gazteek zientziarekiko duten interesa sustatu nahi da, jarduera eta esperimentu didaktikoen bidez.\nPiztu bonbilla bat pila batekin eta bi kablerekin; ondoren, kendu pixka bat PVCzko estalduratik eta jarri kontaktuan bi kable biluziekin: bonbillak ez du funtzionatzen. Xperimaniak 10-20 urte bitarteko gazte europarrei proposatzen dien esperimentu erraz horietako bat da, industria petrokimikoaren ondorioz sortutako materialek beren eguneroko bizitzan duten funtsezko zereginaz kontzientziatzeko. Jarduera errazekin eta nazioarteko lehiaketa batean parte hartzeko aukerarekin, European Schoolnet-ek koordinatutako proiektu honek ikasleei beren ezagutza akademikoak bizitza errealera estrapolatzen eta zientzia-eskolak esperientzia dibertigarriago bihurtzen laguntzen die.\nIkasleen artean zientziarekiko interesa sustatzeko modu onenetako bat, batez ere fisikarekiko eta kimikarekiko interesa, praktikaren bidez da. Esperimentu edo jarduera horien bidez, lege eta propietate zientifikoak, beren liburuetan hain aspergarriak diruditen arren, benetan erabilgarriak direla eta, kasu batzuetan, ezinbestekoak eguneroko bizitzarako. Gai dira hasiera gogaikarrian ikasgai bat dibertigarri bihurtzeko. Hala, ikasleak zientzia- eta ikerketa-titulazioekiko erakartzea ere sustatzen da, Europan egiteko dagoen lan guztia egiteko 500.000 eta 700.000 zientzialari berri behar direla kalkulatzen den unean.\nEuropako ikastetxe guztietako (European Schoolnet) irakasleen lana errazteko, Lehen Hezkuntzatik Batxilergora, Europako Petrokimika Ekoizleen Elkartearen (APPE) izenean, irabazi asmorik gabeko Europako 31 ministeriok osatutako partzuergoa, Xperimania izeneko hezkuntza-proiektua jarri zuen abian 2007-2008 ikasturtean. Ekimen horretan, 1.000 ikastetxek baino gehiagok hartu dute parte.\nEguneroko objektuen propietateen azterketari buruzkoa da gaia.\nXperimania.net atariaren bidez, proiektu horrek jarduera praktiko eta erraz ugari eskaintzen zizkien irakasleei eta ikasleei lehen edizioan, material modernoak eta ekoizteko behar diren prozesu kimikoak ezagutarazteko. Gaur egun, bigarren edizioan, 2008-2009 ikasturteari dagokiona, eguneroko objektuen propietateen azterketari eta petrokimikak fabrikazioan duen zereginari buruzkoa da gaia, eta jarduera hauetan antolatzen da:\n“Egiaztatu propietateak” lehiaketa: joan den ikasturtean bezala, Europar Batasuneko, herrialde hautagaietako eta EFTAko (Europako Merkataritza Askeko Elkartea) ikastetxe guztietako 10 eta 20 urte bitarteko ikasleek, Xperimaniako web gunearen bidez, lehiaketa batean parte har dezakete. Lehiaketa horretan, eguneroko objektu baten propietate fisiko edo kimikoren bat ikertu behar dute, eta emaitzak modu argian azaldu eta gero, emaitzak egituratu behar dituzte. Proiektuaren ardura duen irakasleak 2009ko apirilaren 30a baino lehen jarri beharko du txosten hori web-aren galerian, eta behar den material grafikoa erantsiko zaio.\nOndoren, aurkezten diren proposamenak, programaren oinarriak betetzen badituzte, haien garrantzi zientifikoaren, diseinuaren eta aurkezpenaren eta sormenaren arabera ebaluatuko dira; ikasle bakoitzak multimedia-irakurle pertsonal bat jasoko du sari gisa, eta eskolarako material zientifikoa erosteko diru-laguntza jasoko du.\nIkasleek beren zalantzak argitzeko aukera dute, adituei zuzenean galdetuz.\nXperimaniako txatak: jarduera honen bidez, ikasleek aukera dute beren zalantzak argitzeko, petrokimikarekin eta materialekin zerikusia duten gai interesgarriei buruz adituei zuzenean galdetuz. Adibidez, joan den urtarrilaren 20an Andy Bricerekin egindako bileran. Andy Brice zientzia-kazetari britainiarra da, eta bere esperimentua egin zuen astebete, edo egun bat, erabili gabe edo produktu petrokimikoekin harremanetan jartzeko gai zen egiaztatzeko. Txat horiek hainbat hizkuntzatan egiten dira, eta haien programazioa proiektuaren web orrian dagoen egutegian egiazta daiteke.\nMaterialen ibilbide historikoa: Xperimaniako lehen edizioan lehiaketa moduan hasi zen atal hau; ikasturte honetan oraindik ere eskuragarri dago, nahiz eta orain lehiaketatik kanpo egon. Tresna horri esker, irakasleak ikasleekin ikas dezake materialen arloko aurkikuntza zientifiko baten bilakaera historikoa, edo orrian proposatzen den bat aukeratu eta proiektuari erants diezaioke.\nikasleak interés-eu jarduerak proiektua xperimania


► LEGO Pelikula\nSortzailea JASS, 2017ko Abenduaren 28a, 10:32:26\n2017ko Abenduaren 28a, 10:32:26 Azken aldaketa: 2019ko Otsailaren 08a, 16:15:24 JASS(e)k egina\nLEGO Unibertsoan, giza itxurako figuratxoz beteriko hiria batean, Megapresi zitalak ï¿½Kragleï¿½ izeneko super-arma aurkitu du. Vitruvius maisu eraikitzailea bera geldiarazten ahalegindu da, baina Presiren robotek garaitu egin dute. Megapresik armarekin ihes egin baino lehen, Vitruviusek ï¿½Aukeratuaï¿½ deritzon batek ï¿½Pieza Euskarriaï¿½ aurkituko duela iragartzen dio, Kraglea geldiarazteko gai de adreilu bat.\n2017ko Abenduaren 28a, 11:36:19 #1\n2017ko Abenduaren 29a, 13:55:38 #2\n2019ko Otsailaren 08a, 16:12:49 #3\n2019ko Martxoaren 26a, 23:36:44 #4\n2019ko Apirilaren 02a, 23:36:47 #5\nAipamenaren egilea: Josu Etx Noiz: 2019ko Martxoaren 26a, 23:36:44\nEr: LEGO Pelikula\n2021ko Urtarrilaren 16a, 20:57:28 #6\nOooooh... Erori da.\nHorretaz gain, biziki eskertzen dira izugarrizko kalitatea duten artxiboak, baina gero zera gertatzen da ere: telebistan ikusteko USB pintxo batean sartzerakoan sarritan suertatzen da 4 GBtik gorako artxiboak ez direla onartzen. Imajinatzen dut ordenagailuan ikusten dituzuela halakoak. Bestela, esan nola egin ahal den, mesedez!\n2021ko Urtarrilaren 17a, 11:20:58 #7\nAipamenaren egilea: carlocollodi Noiz: 2021ko Urtarrilaren 16a, 20:57:28 Oooooh... Erori da.\nBa arraroa egiten zait 4GBeko muga hori, agian formato kontua da... Baina tira, beti dago ordenagailua (portatila den bitartean, bestela zailagoa jejejeje...) HDMI batekin telebistara konektatzeko aukera.\n2021ko Urtarrilaren 18a, 15:40:11 #8\nAipamenaren egilea: Josu Etx Noiz: 2021ko Urtarrilaren 17a, 11:20:58\nMuga hori ezaguna da, USB pintxoek normalean FAT32 formatua erabiltzen dute eta formatu horrek 4GBko muga dauka. FAT32 beharrean NTFS moduan formateatuta, ez zenuke muga hori izan beharko.\nAzalpen teknikoa: https://en.wikipedia.org/wiki/File_Allocation_Table#FAT32\n2021ko Urtarrilaren 20a, 19:23:58 #9\nBai, arrazoi. Kontua da NTFS formatuan ezin ditudala erabiltzen dudan Mac-etik artxiboak kudeatu. Ez oraingoz, behintzat.\n2021ko Urtarrilaren 24a, 12:26:45 #10\nEta exFat formatua erabiltzen baduzu?\n2021ko Urtarrilaren 24a, 19:43:18 #11\nAipamenaren egilea: xabeer Noiz: 2021ko Urtarrilaren 24a, 12:26:45 Eta exFat formatua erabiltzen baduzu?\nBai, probatu dut ere, baina orduan telebistak ez du USB pintxoa irakurtzen. Eskertzen da berdin-berdin aholkua eman izana!


Garapen prozesua - Zhongshan City YALIS Hardware Products Co., Ltd.\nAteetarako Burdineriako Osagarriak\n1990. urteaz geroztik YALIS Design-ek ate-heldulekuak fabrikatzen ditu Txinan bere lantegietan eta bertan ekoizpen-prozesu osoa egiten da. YALIS Design-ek gama altuko ate heldulekuak banatzen ditu hainbat herrialdetara. YALIS marka kontzeptua hedatzen eta bere produktuak garatzen aritu da, merkatuaren erritmoa mantenduz bezeroen beharrak asetzeko. Txinan diseinatutako eta Txinako estandar altuenekin egindako mundu osoko ateetarako hardware modernoa.\n1990az geroztik, YALIS Design-ek tokiko ateko hardware banaketa kanalak landu ditu Shangdong-en eta inguruko probintzietan Txinan.\n2008an YALIS marka sortu zen. Gama altuko produktuak ateko hardwarea konponbidearen helburuarekin kokatu ditugu.\n2009az geroztik, YALISek ISO9001 kalitatea kudeatzeko sistemaren ziurtagiria, SGS ziurtagiria, TUV ziurtagiria eta EN ziurtagiria jaso zituen.\n2014an, Italia ospetsuan oinarrituta, YALISek zink aleazioko ate heldulekua estilo modernoarekin diseinatzen hasi zen.\n2015ean, YALIS I + G taldea sortu eta lantzen hasi zen. YALISek zink aleazioko heldulekuak ofizialki gehitu ditu produktu linea berri gisa.\n2016an, YALIS 10 jatorrizko diseinu ateko heldulekuak merkatura atera ziren eta patenteak lortu zituzten. YALISek muntaketa eta desmuntaketa errazak egiteko egitura berritzaile bat garatzea pentsatu zuen.\n2017an, jatorrizko diseinu ateko heldulekuen lehen sorta estimatu zen merkatuan, beraz, YALISek diseinu berrietako ate heldulekuen bigarren sorta merkaturatu zuen. Bitartean, YALISek ateko heldulekuen diseinua saiatu zen: YALIS ateko heldulekuan txertaketa eta akabera desberdinak konbinatzen saiatu zen.\n2018an, ate-heldulekuak distira beltzeko akaberan, larruzko ate-heldulekua, 5 mm-ko lodierako erroseta laua eta roseterik gabeko ate-heldulekua. 4 eskulan hauek merkatura atera dira. Aldi berean, YALIS bere marka Europara hedatzen hasi zen.\n2019an, YALISek merkatuan izandako aldaketaren jakitun zenez, ateen hardware soluzioak abiarazi zituen ateak fabrikatzeko, besteak beste, beirazko ateen soluzio markoa, egurrezko ate soluzioa, aluminiozko egiturazko egurrezko ate irtenbidea eta haurrentzako gelako ate irtenbidea barne.\n2020an, ekoizpen-ahalmena eta produktuaren kalitatea hobetzeko, YALIS ekoizpen tailerrak ISO kudeaketa sistema eta ekoizpen ekipo automatizatu desberdinak aurkeztu ditu, hala nola leuntzeko makina automatikoak, Ordenagailuko Zenbakizko Kontroleko (CNC) makina, die casting automatikoko makinak, ontziratzeko makina automatikoak eta abar.


Handizkako Hondakin-uren tratamendua DAF Unitatea disolbatutako aire flotazio sistemaren fabrikatzailea eta hornitzailea |JINLONG\nDAF disolbatutako airearen flotazioa flotazio-tanga, disolbatutako aire-sistema, errefluxu-hodia, disolbatutako airea askatutako sistema, skimmer-a (bezeroaren beharretan oinarrituta, mota konbinatuak, bidaiatzeko mota eta kate-plaka mota daude aukeratzeko), armairu elektrikoa eta abar. .\nDAF disolbatutako airearen flotazioak airea uretan disolbatzen du lan-presio jakin batean.Prozesuan, presiozko ura disolbatutako airearekin asetzen da eta flotazio-ontzi batera isurtzen da.Askatutako aireak sortutako aire-burbuila mikroskopikoak solido esekiei atxikitzen zaizkie eta gainazalean flotatzen dute, lohi-manta bat osatuz.Bolada batek loditutako lohiak kentzen ditu.Azkenik, ura guztiz garbitzen du.\nDAF disolbatutako airearen flotazio-teknologiak rol garrantzitsua du solido-likidoen bereizketan (aldi berean murrizten du COD, BOD, kroma, etab).Lehenik eta behin, nahastu agente flokulatzailea ur gordinarekin eta ondo irabiatu.Atxikipen-denbora eraginkorra igaro ondoren (laborategiak denbora, dosia eta flokulazio-efektua zehazten du), ur gordina kontaktu-eremuan sartzen da, non aire-burbuila mikroskopikoak flokuari atxikitzen zaizkion eta gero bereizketa-eremura isurtzen dira.Flotagarritasunaren eraginpean, burbuila txikiek flokuak lurrazalera flotatzen dituzte, lohi-manta bat osatuz.Gaingabetzeko gailu batek lohiak kentzen ditu lohi-hopperra.Ondoren, beheko argitutako ura ur garbiko biltegira isurtzen da hodi biltzailearen bidez.Ur batzuk airea disolbatzeko sistemarako flotazio-tangara birziklatzen dira, eta beste batzuk isuriko dira.\n*Kendu olioa eta TSS.\n*Bereizi partikula txikiak eta algak lurpeko uretan.\n*Produktu baliotsuak berreskuratu industria-hondakinetan, hala nola paper-orea.\n*Sedimentazio-tanga sekundario gisa jardutea esekitako partikulak eta lohiak bereizteko eta kontzentratzeko.\n*Ahalmen handia, eraginkortasun handia eta okupazio txikia.\n* Egitura trinkoa, funtzionamendu eta mantentze erraza.\n*Limoaren hedapena kentzea.\n* Airea ura flotatzen ari den bitartean, eragin nabaria du uretan substantzia aktiboa eta usain txarra kentzeko.Bitartean, disolbatutako oxigeno handitzeak baldintza egokiak ematen dizkio jarraipen-prozesuari.\n*Metodo hau hartzean efektu onena lor dezake ura tenperatura baxuagoarekin, uhertasun txikiagoarekin eta alga gehiagorekin botatzean.\nhilketa, almidoia, farmazia, papergintza, inprimaketa eta tindaketa, larrugintza eta larrugintza, industria petrokimikoa, etxeko hondakin-urak, etab.\nAurrekoa: Pakete motako hondakin-uren tratamendu-sistema\nHurrengoa: Hondakin-uren tratamendurako makina danbor-iragazkia Mikroiragazte-makina\nEsne-Industria Hondakin-uren Arazpena\nEsnekien Hondakin-uren Arazpena\nAire disolbatutako flotazioa\nDisolbatutako aire flotatzaileen ZSF seriea (be...\nZYW seriea fluxu horizontal motako aire disolbatua...\nZCF seriea kavitazio flotazio motako araztegiak...


Udako estaldura Lehen Mailako Arretan eta Autokontzertrazioa ESIen mendeko - Sindicato Médico de Euskadi\nInicio » Udako estaldura Lehen Mailako Arretan eta Autokontzertrazioa ESIen mendeko\nUdako estaldura Lehen Mailako Arretan eta Autokontzertrazioa ESIen mendeko\n2022, ekaina, 14\nOporraldia iristean, Lehen Mailako Arretan medikuen falta areagotu egiten da eta, horren ondorioz sortzen den lan-karga, jasanezina bihurtzen da. Hala ere, udaro bezala, Osakidetzak Osasun Zentroen ordutegia egokitu egiten du eta hainbat Zentro aldez aurretik ixten\nHorrek esan nahi du 17:00ak arte irekita egon ohi diren Osasun Zentroek 15:00ak arte aurreratzen dutela ixteko ordua, eta 20:00ak arte irekita daudenek 17:00ak arte. Hala ere, ohiko ordutegiari eustea erabakitzen duten profesionalek jakin behar dute horretarako eskubidea badutela, baina, zentroa herritarrentzat itxita dagoen orduetan, beren lana telefono bidezkoa izatera beharturik izan daitezkeela.\nBestalde, ordutegia egokitzearen ondorioz, hiru orduko tarte bat dago zentroak itxi eta erreferentziako EAGak ireki bitartean. Ildo horretan, joan den urtean, Osakidetzarekin negoziatu ondoren, Euskadiko Sendagileen Sindikatuak lortu zuen EAGak 17:00etatik 20:00etara betetzeko prest zeuden medikuek hiru ordu horiek A modalitatean kobratzea.\nSendagileon kolektiboak ordutegi berriari horretara egokitzeko eta Osakidetzarekin batera estaldura asistentziala ahal den neurrian bermatzeko zer-nolako zailtasunak dituen jakitun den arren, Administrazioak berriro Autokontzertazioaren planteamendu erabat heterogeneoa egiten du ESIen mende jarriz.\nIldo horretan, adibidez, Donostialdea ESIn ordainketa desberdina planteatu da, 17:00etatik 20:00etara lan egiten duen pertsonaren arabera. Lehen Mailako Arretako medikuak badira, A modalitatean ordaintzen zaie. Sartzeko ordutegia 17: 00etara aurreratzen duten EAGko langileak badira, lan bera egin arren, EAG eta Emergentzietarako Autokontzertazioa moduluaren arabera ordaintzen zaie, hau da, Lehen Mailako Arretako lankideei baino gutxiago.\nUribe ESIaren kasuan, Langileen Batzordean hasieran egin den planteamenduarekin, Osasun Zentroen berrantolaketak 13:00etatik 20:00etara lan egiten duten arratsaldeko langileei soilik eragiten eta zigortzen die. Alde batetik, ordutegia aldatzen zaielako, 10:00etatik 17: 00etara, astean hiru egunez, eta, bestetik, beste bi egunetan 13:00etatik 17:00etara lan egitea proposatzen zaielako, eta, ondoren, beste zentro batera joatea, 17:00etatik 20:00etara. Hori guztia Administrazioari dan ateratzen zaio, EAGko hiru ordu horiek bere lanaldiaren barruan daudelako.\nHori dela eta, Euskadiko Sendagileen Sindikatuak berretsi egin du, beste behin ere, Autokontzertazioaren baldintzak eta ordainketa homogeneoa izatea ESI guztietan eta profesional guztientzat. Horregatik, Osakidetzari eskatu diogu Autokontzertazioa guztiei eskaintzeko, lanaldiaren ordutegia edozein dela ere, argi gera dadila borondatezkoa dela, eta sendagile guztiei, beti, A modalitatean ordain dakiela.\nJarraituko dugu informazio guztia zuen esku jartzen.


�Big Wednesday�: surf modernoaren bilakaera islatzen duen filma - GARA\n�Big Wednesday�: surf modernoaren bilakaera islatzen duen filma\nMunduko surf komunitatean eragin handia izan duen filmaren bat aipatu behar bada, «Big Wednesday» da hori, dudarik gabe.\nHaritz LARRAÑAGA I\nOtsailaren 16an «asteazken handia» izan zen Kantauriko hegian, olatu bikainak izan baitziren. Surflarien artean hitzetik hortzera ibili zen esaera da «big wednesday». Belaunaldi berriek esaera ezagutzen dute, askotan erabiltzen baita olatu onak diren eguna izendatzeko, baina ziur aski, askok ez du benetako esanahia ezagutzen.\nItsasoratzea gogor egiten den egun ilun eta hotzetan goxo-goxo ikusteko filma da «Big Wednesday». Badira surfeko bideoak, marka izenek edo norbanakoek olatu eta surf irudi anitzekin egindako muntaiak, baina surfa ardatz hartuta, istorio bat kontatzen duten filmak, gidoi baten arabera antzezten duten aktoreekin egindakoak, urriak dira.\nHiru surflariren istorioa kontatzen du. Surfak itzelezko gorakada izan zuen garaietan Kaliforniako kostaldean zen giroa erakusten du. Surflarien artean arrakasta handiena izan duen filma da; izan ere, gazte izatetik heldutasunera igaro beharrak surflari baten bizitzan zer-nolako eragina duen oso argi islatzen du, eta 60ko hamarkadako surflarien balio eskalaren funtsa ere erakusten du.\nGaztetako parrandak, lagun artean egindako surf saioak, Vietnameko gerrara joan beharra, norberak bere bidea hautatu beharra, arazoak, erantzukizunak, laguntasunaren afera eta bizitzako gorabeherak oso ongi azaltzen ditu filmak, surflarien bizimoduan garrantzi itzela duen elementuarekin uztartuta: itsasoa.\nBenetako istorioa da filmak kontatzen duena, baina kontatzen ez diren zenbait konturen zantzuak ere ematen ditu, zantzu historikoak, eta gainera aktoreak (asko surflariak) ongi hautatuak dira, surfari lotutako beste zenbait aferekin lotu baitaitezke eta horrek sinesgarritasuna ematen dio filmari.\nAaberg eta Milius\n1978an argitaratu zen lehenengoz film hau. Dennis Aaberg surflariak egin zuen gidoia, eta gerora liburua ere kaleratu zuen. 50eko hamarkadaren azken urteetan hazi zen Kaliforniako kostaldean. Bere anaia zaharrak eraman zuen surf egitera Malibura lehen aldiz, 1957. urtean, 9 urte besterik ez zituela. 1965ean Australia eta Zeelanda Berriko olatuetan surf egiten ibili zen eta garaiko surflaririk onenetakoak ezagutu ahal izan zituen.\n1966an Kaliforniara itzuli eta txapelketa ugari irabazi zituen. Gero lanbide ugari egin behar izan zituen bizirauteko, taulak konpontzen, sorosle, induskari, pintore, kaleko gitarra-jotzaile eta abar. 1975ean bere lagun John Miliusek gidoia giteko eskatu zion, eta esfortzu handirik gabe egin ahal izan zuen eskatutakoa. Filmean Slicken papera antzezten ageri da idazlea.\nJohn Milius berriz, zinemagile eta gidoigile ezaguna da. 1958an hasi zen surf egiten eta bere lekutxoa lortu zuen Malibuko surflarien artean. Berak gaztaroan ezagututakoa islatzen du, beraz, film honetan.\nBere lanetan aktore famatuek parte hartu izan dute. «Dirty Harry» (1971, Clint Eastwood), «Jeremiah Johnson»(1972, Robert Redfort), «Apocalypse Now» (1979, Marlon Brando, Martin Sheen, Robert Duvall), «The Wind and the Lion» (1975, Sean Connery), «Dillinger» (1973, Warren Oates) eta «Conan the Barbarian» dira bere lanetako batzuk.\nAzken honetan esate baterako, bada datu interesgarri bat. Arnold Schwarzenegger aktore nagusiarekin batera gezilari bibotedun bat ageri da Subotai izenekoa. Pertsonaia hori antzezten duen aktorea Gerry Lopez da, «Pipelineko erregea».\n«Big Wednesday» filmean bere burua antzezten ageri da Lopez. Alegia, gidoian bere lekutxoa du Gerry Lopezek, zeren 60ko hamarkadaren amaieran bere izena nonahi entzun zitekeen, eta gidoilariak ezin zuen aipatu gabe utzi. Pertsonaia batzuk izenordearekin aurkezten ditu, baina beste batzuen kasuan egiazko izena errespetatzen du.\nGerry Lopez «asteazken handiko» olatuetan surf egiten ageri da filmean, baita protagonistarekin elkarrizketa batean ere. Garai hartan gertatzen ari ziren aldaketen lekuko argia da kontakizuna. Filmeko une batean surflariak zineman ageri dira, garai haietan eragin handia izan zuten Gerry Lopezen irudi batzuk ikusten, Pipelinen hartutakoak.\n«Farewell to the King» eta «Northshore» filmetan aktore lanak eginak ditu Lopezek eta surfeko dokumental askotan ere ageri da.\nHonolulun jaio eta Waikikin hazi zen. Jatorri kubatarra, japoniarra eta alemaniarra dituen pertsonaia karismatikoa da. 60ko hamarkada amaieran hasitako bide berean jarraitzen du egun, egunero bi yoga saio egiten ditu, eta surf egiten jarraitzen du, noski.\n1968an hasi zen Gerry ezagun egiten. 1970eko eta 1972ko munduko txapelketetan, emaitza onak bildu zituen Hawaiiko taldearekin parte hartuta. Munduko olaturik arriskutsuenetako batean (Pipeline) maisutasun handiz eta dotoreziaz ezinezkoak ziruditen tuboak egiteko gai zela erakutsi zuen Gerryk. Bere itxura hippya, olatuei aurre egiteko modua, eta estiloa oso erakargarriak ziren eta ezagun bilakatu zuten.\nEsan bezala, surf modernoaren bilakaeran eman ziren gertakizun historikoak ageri dira filmean, baina liburuan agerikoagoak dira gertakizun horiek, eta gehienetan, Bear pertsonaiaren bidez azaltzen dira zantzu historikoak.\nFilmeko hiru pertsonaia nagusientzako taulak egiten dituen surflari zaharra da Bear, gertakizun historikoak lehen pertsonan kontatzen dituena. Bere kontakizunetan Duke Kahanamoku, Tom Blake eta antzerako izen garrantzitsuak aipatzen ditu, surfaren historian aztarna utzi duten izen handiak.\nBada, ordea, hirugarren pertsonan kontatzen duen eta surflari guztiek entzutea maite duten kontakizun bat, «1958ko asteazken handia» deitzen diotena. Waimean hil zen gazte baten istorioa da. Gertaera historikoa da, nahiz eta ipuin moduan kontatua izan. Bearrek, belaunaldiz belaunaldi, itsasaldi handienak beti asteazken batean sartzen direla dio, eta horrela gertatzen da entzule dituen belaunaldi berriko surflarien kasuan ere. Horra hor, filmaren izenburuaren zergatia.\nWaimeako istorioa egiazkoa da, ordea, nahiz eta data aldatua izan, egiazko gertakaria 1943an izan baitzen. Bearrek hirugarren pertsonan kontatzen badu ere, eta inoiz zuzenean onartzen ez badu ere, bera da gertakizun hartan bizirik atera zen pertsonaia, Woody Brown alegia.\n1943ko abenduaren 22an, Woody Brown eta Dickie Cross, 17 urteko kaliforniarra, Sunseten ari ziren surf egiten, itsasaldi bortitza zen egun hartan. Ubidean ere olatuak lehertzen hasi ziren eta handik irteteko zituzten zailtasunak ikusita Waimeara joatea erabaki zuten. Bost kilometro baino gehiago egin zituzten hegoalderantz arraun egiten eta behin badiara iritsita, korrontearen aurka ubidean barrena irteten saiatu ziren, baina halako batean izugarrizko olatutzarrak atzeman zituen. Dickie Cross taula galduta olatu bat harrapatzen saiatu zen, baina «itsasoak haole-a (atzerritarra) irentsi zuen». Brown (Bear) handik urrun agertu zen, ia konorterik gabe eta larru gorritan, arinago igeri egiteko bainujantzia kendu baitzuen.\nBear, surflari batek izan behar duen ereduaren ikur gisa ageri da filmean, beraz surflari batek izan behar dituen balioen eredu da Bear. Surflari orok ezagutu beharreko kondaira bizia da.